qundao/data-zh-poetry huggingface dataset:
至富屯
作者：范梈
朝代：元

承恩千里出江乡，转历三关道路长。黄叶雾开山市集，见人凫雁忆横塘。
至怀安县，又入福州
作者：范梈
朝代：元

山城列障驻余霞，水与长空远映沙。芍药省中人望幸，荔枝林外客思家。遥遥徐韨三神棹，渺渺张骞八月槎。蚤岁学游今白发，不应犹恋枣如瓜。
至日行
作者：范梈
朝代：元

长安夜半通明光，群公冠佩列雁行。泰坛三成乐万舞，布衣类得齐鸣珰。小官需次祗自贱，当日再拜谢日长。多少朱门围艳质，何当起视东方白。
至海口
作者：范梈
朝代：元

曾随仙仗集灵台，流落于今岂不材。但比麻姑休狡狯，两行持节过蓬莱。
舍前龙骨树
作者：范梈
朝代：元

坞夷篱落见，谁种此江津？结干多于叶，成阴迥不尘。取材因恶刺，感事抚长身。安得艰难际？相从作四邻。
舟下龙舒望九华，有怀秋浦守集贤周使君
作者：范梈
朝代：元

长淮初四月，照见九华山。不见秋浦人，使我心怡然。昨者蓬莱峰下相周旋，白云冉冉招归船。余亦泛海追群仙，未知成道何因缘？可怜柁楼月，咫尺成吴越。安得冯夷半席风，疾似南飞寄书雁，从君今夜过江东。
节妇王氏
作者：范梈
朝代：元

妾年四二三，始识月团团。十二学女工，刺绣如鸳鸾。十九嫁夫家，事姑施衿鞶。夫婿良家儿，世籍为王官。虽联朱紫贵，不习绮与纨。过庭执诗礼，开口若惊湍。风仪在一时，争作玉人看。天地忽降毒，摧折青琅玕。回首四十春，景光若流丸。贞心守松柏，芳性轶芝兰。落月帘帷曙，西风机杼寒。沈思往昔事，泪下红阑干。豪客至茅屋，举家窜林峦。入房卫病姑，身死白刃攒。相向义怜释，视死色无难。亲知为叹息，保社为辛酸。欲与上州府，为妾旌门阑。妾实无所愿，所愿在所安。妇人往从人，阿母涕汍澜。送行遗之语，敬顺无违欢。匹偶固有时，宁知忧患端。辛苦蹈物变，岂羡身独完。殷勤谢旧故，闻者摧肺肝。
芙蓉
作者：范梈
朝代：元

芙蓉生石壁，云锦映青松。那忆南州路？归船处处逢。
芝山歌
作者：范梈
朝代：元

自公习隐华山园，公既未相清乾坤。三光回明五秀閟，储灵肆启忠孝门。昔在至元侍潜藩，出佐刺史窥江源。二十年间蹑台辅，即复拂衣辞紫垣。忆昔寻真度海岳，骑鲸相见芝山根。手抛仙人绿玉杖，倾笑为之颜色温。芝山嵯峨熊虎奔，屏风百叠翠波翻。青天芙蓉剪秋水，高堂宴罢浮岚分。醉陪藜杖陟山榭，桑麻被径松满原。此时细属方外里，但觉泉石多深恩。帝思旧臣振颓弊，下诏明言征吏烦。使车日历林涧曲，复携白云朝至尊。观公出处握至要，自许当有古道存。方今明堂力更化，颇陋周汉追尧轩。蛮夷来庭百辟享，圣心正欲严天元。黄钟九奏乐万舞，庙荐无月无受膰。大酺精神盖六合，民物自尔能丰蕃。功成次第勒彝鼎，归去款委寻笙尊。此是英雄千载事，慎勿轻与常人论。只恐门墙少壮客，白头犹是芝山村。且持此山为公寿，愿益公寿如昆仑。
苍山感秋
作者：范梈
朝代：元

苍山秋意长，池馆静而閟。雨止修竹间，流萤夜深至。皇羲世云远，雅颂日凋弊。举手遏颓波，谁识作者志。乌啼鲁东门，泗水不染袂。后去三十年，直可肩圣知。机关系风化，词语特细事。月落闭虚帘，坐梦太古帝。扬眉赪玉色，尽发养生秘。勿谓仙学难，此道可立致。
苏李会合图
作者：范梈
朝代：元

未识沙场苦，空曾奉使来。讵知羝乳约，不抵雁书回。汉节风霜古，胡笳旦暮哀。谁怜太史令，心为故人摧。
苦热怀楚下
作者：范梈
朝代：元

苦热不可极，念此西南风。谁云灏气远，乃在庭户中。我家百丈下，井上双梧桐。向夕集归鸟，未秋足鸣蛩。自从别家来，江海信不通。宛宛维桑思，愿从孤征鸿。夜梦白发亲，欢笑携稚童。倚门望子归，未归忧忡忡。东皋无良田，何以待岁丰。盛年将称意，无为学转蓬。
草堂
作者：范梈
朝代：元

草堂不在万山峰，时有幽人步往踪。雨压墙烟笼薜荔，石行渠水鉴芙蓉。清名岂让陶贞白，共住犹强陆士龙。忽忆雁行天外去，归来期在粤城中。
莲房
作者：范梈
朝代：元

忆得花神一笑欢，六郎家住小江干。佳人怨等秋风近，稚子眠听浦雨寒。强为折来开户牖，谁将镕出拟杯盘。少年太守思兄弟，戢戢青头莫漫看。
获鹿西郊，在樵舍下十里。鹿脱阱走山麓，余驱骑者踣之，以缚自随。时藩兵方燎原，靡得观者传讶
作者：范梈
朝代：元

猎人大火布江矶，准备平章旦出闱。麀鹿齐看赤手获，鸷鹰犹傍碧云飞。呦呦尚想山居纵，麌麌宁忘野食肥？天上神仙不得力，心安束缚从吾归。
萧炼师
作者：范梈
朝代：元
体裁：古风

若有羽人吹洞箫，拂手不拾松门樵。身披破褐笠一瓢，独携云雾通青霄。幼曾逢人越岭椒，教袭造化为科条。坐致雷雨不终朝，罔两不习持斧烧。其徒夸者长哓哓，时夏汗流金石焦。山川圭璧走乘轺，大巫结舌小巫娇。但见空宇行肖翘，人谓萧师服神僚。胡不试手须人邀，师乃含思坐中宵。谓患不御犹助妖，便以诚意答狎调。至期发号从不骄，闭户赤脚飞招摇。白鬣倏忽朱鳞超，赤日卷上青天潮。四郊泠泠苏旱苗，列缺一去天迢遥。喁噞曲士暂颜销，何须坎鼓更烦嚣？争以俎豆相呼招，谁知玄功坐不要？师方敛手归云寮，卧听流水鸣朱桥。采诗观外给空谣，我负师约秋光凋。昨莫败叶西风飘，相思无由警岑寥。我作此诗比钩雕，谁其和者以报萧？
萧炼师
作者：范梈
朝代：元

若有羽人吹洞箫，拂手不拾松门樵。身披破褐笠一瓢，独携云雾通青霄。幼曾逢人越岭椒，教袭造化为科条。坐致雷雨不终朝，罔两不习持斧烧。其徒夸者长哓哓，时夏汗流金石焦。山川圭璧走乘轺，大巫结舌小巫娇。但见空宇行肖翘，人谓萧师服神僚。胡不试手须人邀？师乃含思坐中宵。谓患不御犹助妖，便以诚意答狎调。至期发号从不骄，闭户赤脚飞招摇。白鬣倏忽朱鳞超，赤日卷上青天潮。四郊泠泠苏旱苗，列缺一去天迢遥。喁噞曲士暂颜销，何须坎鼓更烦嚣？争以俎豆相呼招，谁知玄功坐不要？师方敛手归云寮，卧听流水鸣朱桥。采诗观外给空谣，我负师约秋光凋。昨莫败叶西风飘，相思无由警岑寥。我作此诗比钩雕，谁其和者以报萧？
蒙恩供奉翰林未行改佐闽幕自丰城便道取疾由抚过旴与郡守萨侯会约寻麻源不果明日别旰
作者：范梈
朝代：元

暂远云霞观，却希山水音。珠星联极下，璧月动江浔。始集宝气亭，复趋金晶岑。马饮树连涧，猿啼风满林。扬澜思汗漫，睇岭写嵚崟。辍棹更垂钓，推书时弄琴。石门生夕景，麻源笼晓阴。是郡遇贤守，佳致契幽寻。樽俎迫清好，弦歌彰古心。郡中宜凤集，泓下或龙吟。颇愧尘务逼，还为旅病侵。一行混吏轨，千载负国琛。既往事莫究，于兹念方深。姑山如有意，遂许一登临。
蕲州城下晚泊与土人语及西方事平有喜而作
作者：范梈
朝代：元

野阔秋无际，天空夕始凉。渔船下浦急，畬火入云长。洲远怀鹦鹉，山危指凤凰。戍人新敛甲，垂老幸时康。
袁州谒韩祠已宜春台晚眺
作者：范梈
朝代：元

乘月泛修渚，凌晨访崇台。层甍匝地起，叠观凌云开。时须炎夏首，斗柄从南回。四周翠巘出，六合清风来。王明犹日月，宪令若风雷。惠泽绿郊树，陈踪苍涧苔。鼓钟代寂寞，轮轸路徘徊。闻兹守郡者，自昔何雄哉。百鸟见孤凤，众星丽三台。吏负钧石寄，法已豪分该。云胡答临眺，远揖谢英才。
西垣感春
作者：范梈
朝代：元

帘幕沉沉燕子归，牡丹带露浥春晖。依然画省风光妙，少问去年人是非。
西岩夜宿，怀雷州幕府同僚
作者：范梈
朝代：元

月出万籁静，岩宿紫烟深。邂逅逢清景，飘萧澄素襟。久辞蓬莱苑，复忆嵩高岑。扫雪待白鹄，凌霄看翠禽。如何较奇赏，而此事幽寻。虽负简书畏，还希金玉音。泾暗泉移涧，风疏星满林。愿持千里意，空外写瑶琴。
西楼
作者：范梈
朝代：元

童子出舂亲掩关，春来芳树伴人闲。别家五月不得信，独上西楼思远山。
西谷访人不遇
作者：范梈
朝代：元

出郭幽人晚未归，青天咫尺见何稀。一年祇有春晴好，多事杨花学雪飞。
西轩即事
作者：范梈
朝代：元

行厨晚食坐萧条，欲买锵鱼待早潮。鼓绝山城门未掩，梦和疏雨度西桥。
西黎歌
作者：范梈
朝代：元

一十三县海之州，四城结带相绸缪。中有群黎集百峒，耕凿不知尧舜忧。手扶长弓架钩箭，白马白似雪花片。此又外黎渐汉习，仇杀从前如旅劝。春花满山禾满皋，妇馈壶浆夫血战。曾不如深居不识礼教人，又谁使之郡若县？黎雾山高裹白云，哀猿惊鹿夜深闻。下濑戈船今已远，行人犹说路将军。
见观西人家石榴
作者：范梈
朝代：元

石榴始华实已红，橘柚照日青玲珑。自来南州感风物，赖得邻人生意同。
观钱塘上人墨兰二首
作者：范梈
朝代：元

兰以比君子，所贵者幽深。黯然空谷中，远为人所钦。志士秉美德，如玉复如金。笃实而辉光，芳搴出乔林。偶然为时出，节义凛森森。下惬烝庶望，上当君王心。功成无所累，宿好在云岑。翰墨者谁子？妙年出江关。剪须事浮屠，游戏在云山。时将骚臣意，写入尺素间。嗟彼为形士，长往不知还。其心犹有慕，岂不薄茅菅？学古宁为人？诚念修已艰。圣哲虽异代，讵云不可攀？
观钱塘上人墨兰二首·其一
作者：范梈
朝代：元

兰以比君子，所贵者幽深。黯然空谷中，远为人所钦。志士秉美德，如玉复如金。笃实而辉光，芳搴出乔林。偶然为时出，节义凛森森。下惬烝庶望，上当君王心。功成无所累，宿好在云岑。
观钱塘上人墨兰二首·其二
作者：范梈
朝代：元
体裁：古风

翰墨者谁子，妙年出江关。剪须事浮屠，游戏在云山。时将骚臣意，写入尺素间。嗟彼为形士，长往不知还。其心犹有慕，岂不薄茅菅？学古宁为人，诚念修已艰。圣哲虽异代，讵云不可攀？
观钱塘上人墨兰二首·其二
作者：范梈
朝代：元

翰墨者谁子？妙年出江关。剪须事浮屠，游戏在云山。时将骚臣意，写入尺素间。嗟彼为形士，长往不知还。其心犹有慕，岂不薄茅菅？学古宁为人？诚念修已艰。圣哲虽异代，讵云不可攀？
试院中，戏题姚检校山水图
作者：范梈
朝代：元

故园不涉已经秋，何日径辞黄鹤楼？却借仙人绿拄杖，乘风散上碧峰头。
诘朝，进书西宫，问卢九修撰借马戏奉绝句
作者：范梈
朝代：元

作书太史具有喜，徒步拾遗方可忧。明日待朝天上去，何由赠我紫骅骝？
调马君
作者：范梈
朝代：元

平时有酒不解醉，愁至方知酒道尊。一万里程兼雪霰，三千年事隔朝昏。何因洗盏花间屿？更与停鞭柳下墩。寄语东邻马贡士，今晨琴筑好温存。
谒海神庙
作者：范梈
朝代：元

南州未识异州苹，初向沙头问水神。料得行藏无用卜，乘桴人是北来人。
谢冷架阁春日东麓见怀
作者：范梈
朝代：元

空谷白驹消息迟，东风杨柳万烟丝。佩环忆为同心赠，书榜传看俊手施。曾以陋居追往昔，却因嘉遁感今兹。相思恐涉山灵怪，不遇仙人不记诗。
谷口散暑
作者：范梈
朝代：元

谷口月未上，渔火出横塘。门前面稻畦，蛙黾杂风篁。童丱弄山墅，今兹白发长。新归稍结构，日徯江海凉。琴书散衡宇，药物布满床。谢告未缘衰，以疾不得将。维时仲夏半，织女当西堂。常恐梧树落，莎鸡戒衣裳。平生荷耒志，经岁失丰穰。此行庶无负，海内膺时康。
贵州
作者：范梈
朝代：元

离思久不惬，幽情晚旋添。天宜明月独，山与宿云兼。蛩语通支柱，蛛丝映卷帘。若无光霁在，何以破朱炎。
贻孛朮鲁翀编修
作者：范梈
朝代：元

悲风动日夜，游子绝河山。一别十年流，四方几时还。忆子旅江外，过余抚林鬝。晓色竹晻霭，春容杏阑珊。阳坡鸣赤鸡，阴馆来白鹇。文义相剖析，宴歌亦循环。吴星逐梦变，楚月带愁弯。自来燕蓟中，相望汉沔间。初传教下郡，或道钓清湾。起居虽未悉，声闻已难攀。明圣御八极，震惊折群奸。登贤弥制断，进士严刊删。倒泽起游泳，搜空集翻翾。斯时麟见郊，绝世骥在闲。岂期脱布衣，复得联朝班。始疑迹异方，卒见意俱閒。惟此冰雪壶，近当云雾关。纪载竹帛藏，润色丝纶颁。储才藏地閟，抽思刮天悭。固当让俊逸，焉得委疏顽。物化岂堪玩，仙栖庶可扳。寤寐在灵岳，徬徨愧尘寰。碧草蒙涧沚，青霞冠云鬟。长生愿不负，竟往事无艰。常闻羽人言，颇落俗士颜。早伐九节杖，倚之听潺湲。
赠余使君致仕还江东
作者：范梈
朝代：元

九华山下女萝丛，使者旌旗发粤中。昔至本膺丹诏重，今归惟颂白头公。百年自喜行藏定，千里何当语笑同？门口侍船应有待，大江西即大江东。
赠余相师
作者：范梈
朝代：元

幽人本自居丘壑，误上青天养黄鹤。长敖四海不知归，几见珠玄杂花落？厌原山下遇余君，语余世事徒纷纷。书眼犹如牖中日，宦情正似岭头云。
赠傅汝砺北游
作者：范梈
朝代：元

十年身不到瀛洲，江上逢君又素秋。行李祇今何处在？看花须及俊年游。沧波远去浮三坞，白日高悬照九州。大旱若将敷说命，贤良记取旧弓裘。
赠冯炼师归岳阳
作者：范梈
朝代：元
体裁：古风

王子吹笙侣，精神如九秋。暂携碧山屐，遨啸帝王州。江湖未识面，寄语旋鸣驺。夏云逼幽涧，春鸟啼芳洲。行色当及春，景气适惠柔。眷眷将归客，胜日怀林丘。何时谢燕阙，亦得西南游。洞庭木叶下，期尔岳阳楼。
赠冯炼师归岳阳
作者：范梈
朝代：元

王子吹笙侣，精神如九秋。暂携碧山屐，遨啸帝王州。江湖未识面，寄语旋鸣驺。夏云逼幽涧，春鸟啼芳洲。行色当及春，景气适惠柔。眷眷将归客，胜日怀林丘。何时谢燕阙？亦得西南游。洞庭木叶下，期尔岳阳楼。
赠刘山人游湖南
作者：范梈
朝代：元

楚山高高楚水清，之子西还复远行。手持空县宝月鉴，人中到处测公卿。楚有羁臣面如削，千载奸谀胆惊落。谁能早向太平年？识得声名等光岳。洞庭湖上莎草生，湘娥祠下鹧鸪鸣。与人言必据忠孝，岂独卖卜严君平？子言亦是蜀州士，家寄钱塘小江涘。九野飞鸿逐便风，行色将我泛湖水。湖水上，几时来？自古生才须世用，试为今人青眼开。
赠别南剑李使君三十韵
作者：范梈
朝代：元

北户群山表，南云九域西。君今行欲遍，此意别都迷。妙句人谁识，前年手自题。绝崖钩象译，悬径摘乌栖。炎隩通冠冕，边陲重璧圭。礼新尊玺节，名故籍金闺。劳有恩言切，归无宠数跻。宸心端外见，庙谊肯中稽。望誉腾青琐，辉光拂紫泥。旌麾深假借，民社载扶携。猛气排苍鹄，幽思启碧鸡。动应多惬会，行岂强扳提。皂盖喧童稚，黄堂拜耄倪。天机驯虎兕，帝力及凫鹥。越厉冬深少，闽烟晚向凄。野人封水竹，郡吏接山溪。汊碧荷香弱，坡红木实齐。九秋鹏鹗翮，万里骕骦蹄。导从罗弓矢，登临按鼓鼙。少须《青玉案》，与报《白铜鞮》。忠信先蛮貊，文章协壁奎。孰云当近服，不遂慰烝黎。执手关河早，论交岁月暌。物华盈眼乱，春色傍人低。谢豹空洲隐，王鸠远树啼。国容方整整，旅病转悽悽。谬忝词垣密，微能官秩卑。从班窥遂霸，浪漫笑山嵇。何日同樽酒，因风独杖藜。延平宝剑气，旦旦候虹霓。
赠别张清夫还吴
作者：范梈
朝代：元

新雨不作泥，钩辀树上啼。征夫怀远路，家在太湖西。别家今几度，杨柳江边树。念乡车轮下，渐是中年路。万事中年尚可期，人生且莫长别离。长别离，向何方。九江落花清浦香，王雎斑斑凫乳黄。南望不见三高堂，奈何游子思故乡。我家诸公济时早，功成身退合天道。当时未必知者贤，挽不回之卧烟岛。后来阅尽亏成事，始识从之去时好。我不能赤手缚虹霓，又不能委身同草木。生逢尧舜世，肯受泥涂辱。昨者误奋龙门雷，蝘蜓嘲之自云足。忧来举觞酹白日，唯有皇天照空谷。张公子，吴江生，我有千载意，不羡身后名。为君写作赠行曲，曲中铿戛难为明。君行不听我意平，明日买船棹秋声。亦欲东下窥蓬瀛，飘然此去白玉京，须卿禹穴来相迎。相迎未见须相待，客行虽迟心未改。
赠别徐教授之钦州二首
作者：范梈
朝代：元

徐子雅好易，白头来上京。如何怀远檄？竟往教专城。山近烟霞密，江澄瘴疠清。朋游政事少，况在仰修名。冉冉岁月暮，悠悠关塞长。歌钟凝旅宴，舞袖拂征艎。到日梅花乱，来春蕙草芳。南金自昔重，寄赠可能忘？
赠别徐教授之钦州二首·其一
作者：范梈
朝代：元

徐子雅好易，白头来上京。如何怀远檄？竟往教专城。山近烟霞密，江澄瘴疠清。朋游政事少，况在仰修名。
赠别徐教授之钦州二首·其二
作者：范梈
朝代：元

冉冉岁月暮，悠悠关塞长。歌钟凝旅宴，舞袖拂征艎。到日梅花乱，来春蕙草芳。南金自昔重，寄赠可能忘？
赠别朱生为南海医教，得问字
作者：范梈
朝代：元

拜命辞中阙，鸣箫下南郡。天晴木叶空，江暖梅香近。解铎风成阵，开堂月生晕。欲酹扶胥碑，移船定相问。
赠别李仝
作者：范梈
朝代：元

士以才名重，君犹梗概先。间关百年道，浩荡九春天。不为歌弹铗，还寻与酒钱。古来自如此，相问涧西田。
赠别李太祝还广平省亲
作者：范梈
朝代：元

六祝周遗礼，千官汉盛仪。声名无此达，少壮任君为。孤戍程虽迫，萱堂拜恐迟。都门四月别，愁杀万黄鹂。
赠别李教授亭赴五羊先往馀饶觐省
作者：范梈
朝代：元

行色动西风，乡心去住同。诸生五岭外，之子大江东。且羡还家鹤，无愁度海鸿。若逢天上使，书记莫匆匆。
赠别白忻州
作者：范梈
朝代：元
体裁：古风

昔年上都门，送君作太守。今年太守来，失喜狂欲走。问知郡中治，称冤不容口。强欲对酒歌，愁引杯去手。古来选郡监，本为奸慝纠。岂宜肆其私，锻炼易妍丑。幸逢贤执法，白日云雾剖。快马归并汾，且以慰慈母。失身落州县，兹事无不有。君子善奉持，凡百淑尔后。排难与解纷，吾愧鲁连友。明年江之南，得寄消息否？
赠别白忻州
作者：范梈
朝代：元

昔年上都门，送君作太守。今年太守来，失喜狂欲走。问知郡中治，称冤不容口。强欲对酒歌，愁引杯去手。古来选郡监，本为奸慝纠。岂宜肆其私？锻炼易妍丑。幸逢贤执法，白日云雾剖。快马归并汾，且以慰慈母。失身落州县，兹事无不有。君子善奉持，凡百淑尔后。排难与解纷，吾愧鲁连友。明年江之南，得寄消息否？
赠别罗元友教授之应昌
作者：范梈
朝代：元

翩翩郡博士，骑马涉长道。居庸关门北，仲夏绵茂草。应昌信殊僻，宅近今丰镐。虽当清冽乡，足以消热恼。天家振文治，造士充国宝。延揽必时髦，如何恋芹藻？惊风吹过雨，川水白浩浩。但祝慎驰驱，归来颜色好。
赠别邓修撰归杭州
作者：范梈
朝代：元

东风二月禁门莺，天上佳人有远行。惜路频瞻霞上日，望家直到海边城。休须满假辞三径，定约重来赋《二京》。回首津亭万家柳，初非憔悴独关情。
赠别韩德卿归安西，因候萧司成
作者：范梈
朝代：元

十年关陇道，文学老貂裘。久别重相见，相看更自愁。早膺朱绂宠，暂为白云留。寄谢萧夫子，岩栖向几秋？
赠卓秀才还澧州
作者：范梈
朝代：元

不说从师学道难，一身千里暮云端。是行若拜庭闱罢，有使题诗祇寄兰。
赠孙秀才
作者：范梈
朝代：元

四海孙思邈，云礽复盛名。白驹空谷远，黄鹤大江明。子去何潇洒！人知尽老成。特来容贵近，次第取公卿。
赠学正洙扶榇归真定
作者：范梈
朝代：元

朔风吹急水，哀雁绕天鸣。送子川路远，浩荡扶神旌。少年挟高艺，求仕入皇京。祖父通籍家，蝉联及弟兄。奈何抱长痛，鞠此霜霰情。伯氏江外居，心殚慈母惊。奉命持衰来，留连镇阳城。会言襄祔事，各复东西行。生养死当葬，若为好爵婴。勖子泣血日，寡言收视营。尚爱千金躯，以保百代贞。
赠安西王提举别
作者：范梈
朝代：元

车声何轧轧，去我亦翩翩。借问车中人，几时到秦川。秦疆数千里，西与云栈连。行人秣马过，猿啼上青天。长安古帝州，宅土腴不偏。闻君答平昔，宦游祇晏眠。十龄涉文史，十五怀家毡。二十学壮游，五十缀朝联。奉常老掌故，今已二十年。功业晚何就，萧萧发垂肩。天子念逢掖，锡官颇静便。紫衣绾墨绶，此是车中缘。飘飖上都门，白马锦连乾。举案招青山，孟光老犹贤。大儿坐车轩，小儿调马鞭。中儿又绝好，国语荷珠圆。旦夕俟君至，买舍清渭壖。此皆足慰意，日食官俸钱。俸钱足养亲，亲自有圭田。人生慕富贵，富贵翻受怜。不有钟鼎食，亦无膏火煎。前日三市事，目击心凛然。当时气凌人，不得呵乌鸢。观君浩荡去，万事当弃捐。孔子不西行，及河轨再旋。今君涉河流，西路方绵绵。终南与嵩华，是中多神仙。仙掌出浮云，上有三峰莲。真人玉拄杖，挂在明月弦。便当往从之，吸月升太玄。金鼎交龙虎，使我神貌坚。奈何二三月，百忧集离筵。空花如锦机，野色相交鲜。杨花乱愁思，万条散青烟。我不酌美酒，敬让故人先。搥碎琥珀杯，独洒春风前。春风澹无言，徒以别虑牵。别亦无所虑，所虑应当宣。愿及相思时，中肠郁纠缠。为吹双紫燕，衔书到君边。矫矫萧徵君，珠贝藏龙渊。一别如列星，随天夜移躔。凤有五色瑞，时下岐山巅。请君问起居，归来定何年。
赠宣掾蒲锳还静虚山房
作者：范梈
朝代：元
体裁：古风

扫地谢尘鞅，坐诵圣贤书。妙年陟府署，服食犹休居。闻子进修地，花药罗斋庐。惟静故能定，有容当在虚。而虚乃非空，养之贵安舒。苟能充至理，德业将有余。子本西蜀珍，西南散簪裾。问知其方俗，有若邻华胥。教化本自然，匪学故有初。况彼声教敷，封疆常晏如。清秋武昌郊，氛雾夕开除。谁能不重别，执手以踟蹰。
赠宣掾蒲锳还静虚山房
作者：范梈
朝代：元

扫地谢尘鞅，坐诵圣贤书。妙年陟府署，服食犹休居。闻子进修地，花药罗斋庐。惟静故能定，有容当在虚。而虚乃非空，养之贵安舒。苟能充至理，德业将有余。子本西蜀珍，西南散簪裾。问知其方俗，有若邻华胥。教化本自然，匪学故有初。况彼声教敷，封疆常晏如。清秋武昌郊，氛雾夕开除。谁能不重别？执手以踟蹰。
赠广居查尊师远游
作者：范梈
朝代：元

查君学道恋名山，庐结东南紫翠间。更忆皇州春色好，却辞仙馆曙光闲。千年城郭逐人去，八月星河奉使还。莫为昆仑无觅处，早将诗赋动江关。
赠彭生
作者：范梈
朝代：元
体裁：古风

自来西垣二月吉，品裁良士无虚日。上感天子大圣明，下知朝政靡阙失。耳闻目见心所然，莫此名郡彭君贤。辞官归养终二亲，流水二十有四年。古人作官计百世，今人动作晦朔计。赤面持筹舞铨吏，哀哉贤愚同一致。岂知彭生后时宠，更二十年犹始至。耕田足雨稻刺波，种树绕天花照地。未知羲和多少事，但愿尧舜一万岁。千钟有待亦人情，尺璧无瑕乃士贵。四牡以之不为伤，蓼莪以之不为废。王人若征雅道阙，清庙朱弦倚三二。美哉彭生淑庆源，孝子亦在忠臣门。几人叹嗟向穹昊，下马指点铜台村。
赠彭生
作者：范梈
朝代：元

自来西垣二月吉，品裁良士无虚日。上感天子大圣明，下知朝政靡阙失。耳闻目见心所然，莫此名郡彭君贤。辞官归养终二亲，流水二十有四年。古人作官计百世，今人动作晦朔计。赤面持筹舞铨吏，哀哉贤愚同一致。岂知彭生后时宠？更二十年犹始至。耕田足雨稻刺波，种树绕天花照地。未知羲和多少事，但愿尧舜一万岁。千钟有待亦人情，尺璧无瑕乃士贵。四牡以之不为伤，蓼莪以之不为废。王人若征雅道阙，清庙朱弦倚三二。美哉彭生淑庆源，孝子亦在忠臣门。几人叹嗟向穹昊？下马指点铜台村。
赠揭景哲茂才别
作者：范梈
朝代：元
体裁：古风

司揭本楚官，子孙以官氏。揭阳汉建侯，氏实出于史。同源而异流，流各昧其源。泛舟在中河，安得穷昆仑？驱马燕山市，路逢子揭子。为我述其先，本自司揭始。及乎旴徙洪，着与揭阳通。以兹究其源，濒海而南东。南东烟涛恶，将身犯蛟鳄。远拜故侯坟，遗踪尚如昨。归来见翰林，赠以双南金。集贤亦敬叹，高文留赏音。二公天下士，子亦庭阶美。胡不揽家毡，黄朱耀闾里。九万扶摇风，相看尚转蓬。高楼有横笛，送雁上长空。
赠揭景哲茂才别
作者：范梈
朝代：元

司揭本楚官，子孙以官氏。揭阳汉建侯，氏实出于史。同源而异流，流各昧其源。泛舟在中河，安得穷昆仑？驱马燕山市，路逢子揭子。为我述其先，本自司揭始。及乎旴徙洪，着与揭阳通。以兹究其源，濒海而南东。南东烟涛恶，将身犯蛟鳄。远拜故侯坟，遗踪尚如昨。归来见翰林，赠以双南金。集贤亦敬叹，高文留赏音。二公天下士，子亦庭阶美。胡不揽家毡？黄朱耀闾里。九万扶摇风，相看尚转蓬。高楼有横笛，送雁上长空。
赠方永叔往教重庆路
作者：范梈
朝代：元

汲水得明月，倒影上青天。客行三十年，未识蜀月圆。中宵梦巴蜀，秣马辞燕服。成都虽云远，未到意已足。远意不可期，宿夕宛见之。云迷飞鸟道，雨急卧龙祠。干戈何草草，祇说渝州好。但得渝州官，甘就渝州老。渝州古雄城，彭君旧建旌。至今江石上，犹有古时名。豪杰世已矣，空城俯流水。复有江东人，来教渝州士。方侯天机深，大雅托遗音。沈潜万夫敌，脱略五湖心。翩然别我往，长揖仙人掌。疾风吹大旗，落日明斜舫。即此少相知，相知长恨思。巫山桂树发，折寄定何时？
赠李宣使
作者：范梈
朝代：元

故园云卧四三年，府署依然念子贤。莫为驰驱伤远道，但将忠孝感皇天。湖南政誉闻争荐，日下丝纶伫近传。为报津头黄菊蕊，明当照我上江船。
赠李山人
作者：范梈
朝代：元

平生慕事华盖君，四海孤踪随白云。峨眉山人住旴水，驻马重逢帝城里。别来相问意悠悠，北走南飞又几秋。昔向贵溪寻讲鼓，又从蓟郡揽征裘。展图示我青山屋，山在旴城小江曲。东风日日荡人归，明发行歌载黄鹄。忆昔上帝敕游华子冈，中道勒回俗驾宾炎方。是行傥或如私愿，华子冈头定相见。麻姑应解索题诗，碧桃花发报人知。
赠李提举之官豫章
作者：范梈
朝代：元

公孙阁下士，多似鲁诸生。昨者闻高谊，兹行起盛名。文亭南斗近，征旆北风轻。余亦怀乡郡，今犹滞帝城。关河惊半面，雪霰念孤征。芳宴丝簧咽，新诗锦绣成。长途心果怯，令节眼增明。渺渺饥鹰度，嗷嗷旅鹳鸣。露凝秋浦白，云散夕堂清。是物关流动，何阶计合并。会须萦桂楫，相共啜莼羹。徐孺亭前水，因之幸寄声。
赠李端朝别
作者：范梈
朝代：元

驱马别旧故，舟楫丽城隅。欲复少款叙，子云不可须。哀笳激长云，群飞灭霄衢。孟冬犹温风，乡此川途迂。贤良策上第，再命出南区。沉沉大藩府，勤事以驰趋。幸接江湖欢，岂期流次殊？一朝遂西东，何以慰踟蹰？高霞映列巘，宁不眷名都？解组翕清誉，在德由丰输？要当给余用，初终保瑾瑜。
赠杨茂才
作者：范梈
朝代：元

西风淅淅风雨生，南塘萧萧楼观清。玄蝉抱树一时息，老鹤怀山终夜鸣。放形海岳等云水，托好音书犹弟兄。未知此别会何日？为子商歌无限情。
赠水鉴道人写真
作者：范梈
朝代：元

鉴尽公卿写尽真，此心澄彻故通神。世间未用论沧海，何日河流照得人？
赠海康举进士者
作者：范梈
朝代：元

圣主征儒用文学，翩翩五士起海角。元戎虎帐飞荐鹗，泮水成材玉新琢。吉日举饯钟鼓作，皇华大夫绣朱襮。快马凿蹄轮脱斫，相送西风出郊郭。问君此行事何若，于菟要是赤手缚。候雁南飞不逾岳，洞庭山秋木叶落。词场先锋夺霜锷，万里青山上黄鹤。明光宫中问礼乐，董生策有经济略。一朝声名动河朔，往取青紫如六博。前年礼闱开峻擢，明当接武丝纶阁。归来锦衣照丘壑，人生无如进士乐。呜呼，人生无如进士乐，勖尔高步翔寥廓。
赠熊处士还山房
作者：范梈
朝代：元

尚书旧隐在匡庐，乱后传闻宅已墟。祠宇祇今谁荐鞠，鬼神犹自护遗书。石泉宛宛输池细，川树茫茫映日疏。不识海昏熊处士，冥栖消息近何如。
赠熊文学
作者：范梈
朝代：元

江东阀阅冠群伦，多士如君复几人？庠序弦歌时雨润，庙堂俎豆德风淳。尝因矫举思鸿鹄，何幸升平睹凤麟？黄叶蓟门寒色早，伫看天上紫泥新。
赠王主事如上都
作者：范梈
朝代：元

天官幕府盛诸卿，又从皇舆赴上京。邂逅同为远道客，比邻犹有故乡情。秋风响近弹琴峡，夜月悬当直斗城。须记今年上马日，菖蒲杯里试长生。
赠王文学
作者：范梈
朝代：元

法乐洞天曾一游，君家闻在水西头。石潭密映藤萝月，山叶深藏虎豹秋。岂意吴城祠下路？共寻扬子岸边舟。胸中富有天官学，莫为东南久滞留。
赠盛复之之官宣德
作者：范梈
朝代：元

帝城谷雨见黄鹂，关外风光大较迟。想得牡丹花落后，先生初是到官时。
赠答吴二奉礼
作者：范梈
朝代：元

新诗走风雨，感谢老兵来。药圃昏长树，柴门静古苔。妒晴鸠狎唤，怯冷燕频回。解说销愁事，何由断酒杯？
赠答杨显民四方采诗
作者：范梈
朝代：元

今人论学古人诗，事皆天者非人为。文章由来贵尔雅，但顾有法何妨奇。六经固已殊缓急，乐子飞腾自兹入。国贾宁怀大宝疑，宫工肯效微绡泣。志至言从意自足，何必王风系流俗？观变时时到黍离，宗周思近西郊哭。十道使者明如水，闾阎尽在冰壶里。观风本是使之职，太息幽人为之起。昨雨绿苔生晚阁，黄菊花前共秋酌。采采芳英不盈掬，月落树声连万壑。去去牛马汗如泉，既别勿计归来年。治平之音断可传，无庸使我心烦悁。
赠翰林宅山水图
作者：范梈
朝代：元

敏绝丹青手，驱驰翰墨场。力能移地轴，艺直破天荒。素壁清风起，苍崖旭日光。乔林支混沌，巨石偃沧浪。鹤背芙蓉影，牛头薜荔香。参差殊不谬，奔峭亦非常。仙去遗真馆，人来倚钓航。向知万里近，不费一生忙。拟乞丹砂洞，长寻碧草乡。松乔如可及，结友更何方？
赠聊城施生
作者：范梈
朝代：元

京国相逢意若何，向人平谳路人歌。皋陶此去为廷尉，似子宁疑一掾多？
赠葛推官
作者：范梈
朝代：元

五罚从容至，群生阨塞多。但无为已甚，勿问达如何。早读于公戒，终传召父歌。故人风雨节，为我数经过。
赠裴氏二子
作者：范梈
朝代：元

有后深知晋国贤，伤心不为海南边。相逢莫笑无多赠，犹是词垣旧俸钱。
赠裴秀才
作者：范梈
朝代：元

江边见立春，花老问征人。物色随乡异，风光逐候新。朝廷方贵士，经术足谋身。举世皆腾踏，如君独隐沦。鸣山应鸑鷟，在野决麒麟。已用遗经试，宁辞累牍陈。飘飖行李别，缱绻酒杯频。四海多英俊，诸公自等伦。云霄开大道，溟涨接通津。百啭仓庚近，双飞蛱蝶匀。款留俱酝藉，归到莫逡巡。肯薄传家赋，犹堪博钓纶。
赠郑元泽别
作者：范梈
朝代：元
体裁：古风

燕城闭门百花节，郑郎骑驴索我别。示我高人王右丞，辋川之图澹明灭。一从辞山去吴越，寤寐乡关五情热。偶逢此卷即欣然，人间何处无奇绝？虞生教授司成馆，文字精神万人杰。品题一百二十言，一言不作溪山说。卿云亦有溪山趣，事与虞言当合辙。赠朋与亲各有义，颇愧红尘驱蹇拙。更欲相留度小春，夜深缟杏都成雪。平旦何以答画图，为解临江双佩玦。
赠郑元泽别
作者：范梈
朝代：元

燕城闭门百花节，郑郎骑驴索我别。示我高人王右丞，辋川之图澹明灭。一从辞山去吴越，寤寐乡关五情热。偶逢此卷即欣然，人间何处无奇绝？虞生教授司成馆，文字精神万人杰。品题一百二十言，一言不作溪山说。卿云亦有溪山趣，事与虞言当合辙。赠朋与亲各有义，颇愧红尘驱蹇拙。更欲相留度小春，夜深缟杏都成雪。平旦何以答画图？为解临江双佩玦。
赠郭判官
作者：范梈
朝代：元

慈乌夜夜向人啼，几度纱窗兔魄低。自有平安三百字，无因却寄大江西。
赠陈兄
作者：范梈
朝代：元

侍御诸孙美绝俦，辞我远行游桂州。道路炎暑正足畏，山水清凉须暂留。昔我效官沧海上，归桌春前拂青嶂。极知兹郡烟景乐，欲往终然背晴浪。送君此去倍伤悲，梦寐梅花雪片诗。故旧相逢凭问信，何时重与觅安期？
赠陈兄
作者：范梈
朝代：元
体裁：古风

侍御诸孙美绝俦，辞我远行游桂州。道路炎暑正足畏，山水清凉须暂留。昔我效官沧海上，归棹春前拂青嶂。极知兹郡烟景乐，欲往终然背晴浪。送君此去倍伤悲，梦寐梅花雪片诗。故旧相逢凭问信，何时重与觅安期？
赠陈提举
作者：范梈
朝代：元

便令回首绾青银，已负南宫第一人。文武既兴殷士贡，申辕犹比汉儒真。离鸿苦事风霜急，伏骥深心道路亲。若遇清溪寻旧隐，洗觞犹及艾陵春。
赠颠叟僧别二首
作者：范梈
朝代：元

问子家何在，名山越树春。来游万里道，去作五台宾。乞食宁忘禄？行歌若有神。曾逢陆脩静，招入社中人。未是真颠者，能颠故有余。试留吴郡草，为报揭阳书。带日辞铜马，投云听木鱼。南归定何日？白象守林庐。
赠颠叟僧别二首·其一
作者：范梈
朝代：元

问子家何在，名山越树春。来游万里道，去作五台宾。乞食宁忘禄？行歌若有神。曾逢陆脩静，招入社中人。
赠颠叟僧别二首·其二
作者：范梈
朝代：元

未是真颠者，能颠故有余。试留吴郡草，为报揭阳书。带日辞铜马，投云听木鱼。南归定何日？白象守林庐。
赠黄道士别
作者：范梈
朝代：元

二十四岩烟雾幽，轻舟横笛戏清流。万人举手风尘下，怪杀仙人学远游。
赵佥宪旧居
作者：范梈
朝代：元

閒门付与东风扫，独客残春思远道。日午不见蝴蝶飞，细看儿童弄芳草。
路傍树
作者：范梈
朝代：元

路傍古木是谁栽，更有山棠次第开。东海神仙求不得，何因百岁客重来？
辘轳怨
作者：范梈
朝代：元

门前水扬声似雨，幽人当窗碧弦语。东里征夫去不归，一双蛾眉镜中舞。年年井上攀辘轳，劳心只恐秋葵枯。他家种得长生草，梅花落尽青青好。
辛酉岁元日
作者：范梈
朝代：元

西山千仞郁崔嵬，山下楼台紫翠开。玉帛会同来万国，玑衡悬运属三台。尝闻海客谈金鼎，更见祠官进玉杯。惭愧词臣今白首，久无赋颂献蓬莱。
过三合驿
作者：范梈
朝代：元

一春归计又蹉跎，穷粤风光奈病何。总有青山千万叠，行人长少鹧鸪多。
过梅尉祠下
作者：范梈
朝代：元

梅尉清万古，许令腾八埏。能官不必高，高者乃其贤。真材储世用，遗蜕或如蝉。尝疑说者谬，何独今不然？斯人井灶处，往往在林泉。还丹诚可学，但恐难为传。
过西芹
作者：范梈
朝代：元

路隐岩崖迥，桥通屋舍重。鸟啼黄叶寺，泉注白云峰。市贩赊柑柿，畲耕间竹松。行人报山郡，失喜问萍踪。
过邻人园林
作者：范梈
朝代：元

隐者园林昼不哗，冠山楼阁护青霞。平安日上琅玕竹，富贵春行锦绣花。高鸟时排朱槛过，远溪正带白云斜。江城只解听丝管，何处能来玉女车？
远游
作者：范梈
朝代：元
体裁：古风

远游非吾志，偶堕天一角。去就亦有期，宁能计今昨？料理贫居士，守书负西郭。清心见古初，德宅甘寂寞。杜门坐春深，绿竹解寒箨。虽无清时赏，幽意各有托。千载非长生，松乔未足学。焉知勾漏令，不厌宦情薄。山中归去来，朝霞可以酌。
远游
作者：范梈
朝代：元

远游非吾志，偶堕天一角。去就亦有期，宁能计今昨？料理贫居士，守书负西郭。清心见古初，德宅甘寂寞。杜门坐春深，绿竹解寒箨。虽无清时赏，幽意各有托。千载非长生，松乔未足学。焉知勾漏令？不厌宦情薄。山中归去来，朝霞可以酌。
述古
作者：范梈
朝代：元

天下有大垣，人自隐多岐。任理忘恩怨，何乃累吾私？元气育万物，雨露丰悴之。丰悴虽有恒，还复系其资。强者固弗已，弱者自有期。向者橐籥中，竟是谁设施？美哉唐虞圣，至治以无为。
追和卢修撰张平章园亭观花饮
作者：范梈
朝代：元

白藕花边香已秋，西郊风物野亭幽。未须短杖扶持病，且遣孤尊断送愁。紫气近连飞凤阙，青山遥隔钓鱼舟。胜游纵在招要外，犹解因诗颂醉侯。
送云知事赴余杭
作者：范梈
朝代：元

一舸发春濑，涓涓沙鹭明。官烦南郡佐，礼重北城迎。海浦潮声暗，山城日气清。宗卿怀故掾，蚤晚荐高名。
送元经历赴广东
作者：范梈
朝代：元

番禺直北望长沙，元帅持戈镇海涯。万里送君归幕府，几时为我寄梅花。云蒸巨浪鱼吹岸，柳压荒山獠阵牙。欲托乡书妨枉骑，湄湘西上是吾家。
送刘修撰赴湖南提举任
作者：范梈
朝代：元

久淹词馆寄，新奉玺书还。白发临漳水，青云动楚山。文称一道重，政类百司闲。设有湘南骑，因之解别颜。
送别
作者：范梈
朝代：元

为君垂别泪，更向杨花侧。斗酒问离鸿：几时归故国？
送别周仪之推官赴钱塘并简李四秘书
作者：范梈
朝代：元

武帝龙飞第一春，京华相送各沾巾。讵知邂逅文身地，总是栖迟皓首人。山驿蛟眠星满洞，水乡雁起月迷津。若逢李泂南天竺，为说前书感谢频。
送吴真人持诏宁亲
作者：范梈
朝代：元

垂杨十二门，旦旦罗鸣驺。千骑万骑中，孰是违世俦。美哉吴夫子，脱洒住丹丘。气涵群象动，思与万物周。天马出名驹，逸态横九州。自从下地走，但饮星河流。明月落中江，倒影射斗牛。飘然持玉节，去犯苍山稠。紫凤把细华，逶迤仙岩陬。遂经三茅岑，已登阁峰头。还家拜封君，玉册珊瑚钩。笑问游子衣，不独五色优。门县朱雀旌，坐拥金明裘。开筵浥芳醴，炰觞进庶羞。承颜开淑训，慰尔道路修。尔归奉天子，万岁更千秋。番君大国寿，贺老清湖愁。烟水三万顷，宫袍在扁舟。荷花合古渡，此处不夷犹。云锦双鸳鸯，悠悠戏汀洲。东风长年来，扬我阑槛幽。白马络金羁，奈此甚盛休。侬家阁峰下，霞竹敷稻畴。鹤集偃松雪，青云互绸缪。自从干戈馀，川岳秋萧骚。骨肉倚四海，风云扰吟讴。闻君复此去，浩荡怀今游。罢酒黄鹂鸣，高花艳城楼。良辰难能别，嘉会易为酬。至乐夫子行，子行无滞留。
送夏兰同知会昌
作者：范梈
朝代：元

承闻吉日上江船，佐命分符落雁边。野馆溪头三晋雪，山城留下七闽烟。庭春花气迷铜墨，市瞑溪声学管弦。何日周庐寻夜直？倍知报政九重天。
送张月梅
作者：范梈
朝代：元

卧病空山里，君来起素秋。叩门惊远字，扶杖揖清流。潦倒炊粱客，从容树橘侯。偶同萤夜语，行李又何州？
送张鍊师归武当山
作者：范梈
朝代：元

张君瀛洲人，来作武当客。始来武当时，祇著谢公屐。弟子百数辈，稍稍来服役。诛茅立万柱，空中现金碧。辛苦三十年，夜卧不侧席。以之律鬼神，故亦如矩墨。元年踰冬旱，失火烧四国。野谷方焦熬，六月畿甸赤。朝廷亦不爱，牺牲与圭璧。僵巫暨惫史，歌舞无消息。君时待诏来，公卿初不识。一朝传天语，问以济旱策。君云臣鄙愚，造化非所测。阴阳有开闭，此实智者责。公卿复致辞，物生今孔棘。已敕京兆尹，取足输粟帛。此如解倒悬，祀事惟所择。君闻犹固让，心实内忧惕。飞章白玉阙，沥胆殚悃愊。臣实才浅鲜，臣实学迮塞。臣有一寸心，愿辅后皇德。后皇本爱民，民今旱为厄。或者罪有由，皇亦重开释。祈谢各有方，咒禁各有式。上堂荐明水，下堂考金石。夜分请命既，昧爽大施设。为坛东市门，经纪法灵册。庭中玄武旗，飘飘墨黍黑。君临一挥手，怒发上霄直。指麾东方龙，卷水东海侧。指麾西方龙，卷水略西极。北南暨中央，各以方率职。某日某甲子，漏下五十刻。我在坛上伺，不得忤区画。丰隆与飞廉，列缺与辟历。汝将汝风驰，汝遣汝雷击。汝云冯勿漓，汝雨必三尺。汝不从誓言，不畏上帝敕。至期果响答，动荡七日泽。常时人所难，君若不以力。公卿奏天子，是必有褒锡。可以宠号名，可以蕃服裼。君曰天子圣，卿从诚所格。臣敢贪天功，况乃归计迫。昨得山中书，至自青溪宅。向来百弟子，迟归在朝夕。暾时冬序半，霜下木叶积。明当课斩伐，结构西岩壁。山田晚报熟，芝朮及采摘。狝猿长如人，夜夜盗柿栗。堤防苟不豫，六气尽蟊贼。公家事既已，私事容弃掷。方知用世士，遗世等糠籺。所过如虚空，焉知去留迹。我持一瓢酒，欲以赠远色。岁暮不见君，怅望空中翮。
送施处士还东溪
作者：范梈
朝代：元

东溪子故物，归去一身轻。树晓雏莺坐，沙晴乳鹿行。乘舟不尽兴，罢钓忽忘名。忆我南山下，蘼芜绕舍生。
送李秘书泂
作者：范梈
朝代：元

秘书出自蓬莱苑，流落东吴又一春。见月定怀骑鹤侣，闻秋肯让鲙鲈人。吾曹事业徒温饱，子等居诸异隐沦。海表何由携手再，相怜同是老词臣。
送梁知事之婺州
作者：范梈
朝代：元

皓月青云若个边，送行恨不共吴船。新官浙下皆名郡，旧宅山东有赐田。礼乐固应张盛代，簿书勿用叹流年。经时不见曹员外，今日因君重惘然。
送樵隐侍亲之济南
作者：范梈
朝代：元

春晚川陆静，日高风雨收。斑衣随授节，画鼓送行舟。未知会面期，宁识离思忧？崇旌殿归雁，柔橹答鸣鸥。远去违四美，幽寻考三周。芰荷生历下，烟浪际吴头。设有来鱼使，因之寄旧游。
送毛炼师奉祠礼成还京
作者：范梈
朝代：元

仙官持节下青冥，海渎严祠卫百灵。行为治平循禹服，礼从禋祀想虞廷。东风到处随神雨，南极归来奏寿星。致福要当宣室问，鹤书先报白云扃。
送白无咎太守之郡
作者：范梈
朝代：元

潇洒中书旧省郎，排云曾揽舜衣裳。一麾况复守名郡，万事不如归故乡。马首渐违燕阙雨，雁声欲度晋城霜。汉廷择相皆良吏，早奉潘舆谒建章。
送白湛作尉金溪
作者：范梈
朝代：元

离思已无极，尊前况夕昏。闭门六月雨，行李万重云。远禄年虽壮，名家代不群。县人迎主簿，应似大浮君。
送答里麻廉访使
作者：范梈
朝代：元
体裁：古风

龙节猗皇皇，六辔忽如流。圣主命大吏，出按东南州。东南何所有，榕荔蔽山丘。深有险跋履，浅有佳遨游。绣衣辟庭户，法署若瀛洲。提封宪令行，霜日净高秋。公来天为欢，公去海生愁。渺渺众庶望，为我少淹留。郊亭接乌石，杨柳荫清沟。鸟哢方睍睆，花林复绸缪。吾闻古君子，弗替进退忧。昕朝正图旧，庶用慰忠谋。
送答里麻廉访使
作者：范梈
朝代：元

龙节猗皇皇，六辔忽如流。圣主命大吏，出按东南州。东南何所有？榕荔蔽山丘。深有险跋履，浅有佳遨游。绣衣辟庭户，法署若瀛洲。提封宪令行，霜日净高秋。公来天为欢，公去海生愁。渺渺众庶望，为我少淹留。郊亭接乌石，杨柳荫清沟。鸟哢方睍睆，花林复绸缪。吾闻古君子，弗替进退忧。昕朝正图旧，庶用慰忠谋。
送萧二十兄
作者：范梈
朝代：元

东郊萧条生事微，快马日日趁朝归。黑头游宦吐粱肉，青眼高人歌蕨薇。侬家旅食强甘苦，何物俗流轻是非。百岁乾坤消屐屦，三江风浪隔庭闱。柳根腊雪春犹冻，沙上晴云煖更飞。昔拟此时具吴榜，送行何故不沾衣。
送萨佥宪至岩头渡
作者：范梈
朝代：元

石头渡口风烟古，洗盏开樽对浅沙。却唤掾曹无觅处，移船幽寺看黄花。
送谭殷卿归徽州
作者：范梈
朝代：元

送君从此发，何日到徽城？已是夕萤乱，况堪秋雁鸣。行藏无定策，仕养最关情。见诵覃怀守，名家旧有声。
送贡仲实还江西
作者：范梈
朝代：元

送行何太频，日日见行人。又复风霜节，相违旅病身。浮名非甚急，远意独难信。念子关劳苦，题诗莫待春。
送邓庆长衍从宦吴中
作者：范梈
朝代：元

闻说吴中郡，青山万叠开。云霞通井邑，水木映楼台。子去嗟何恨！吾生念却回。辛勤官下养，书记合频来。
送陈从事归江东二首
作者：范梈
朝代：元

长年京下送人归，初及扁舟指翠微。岂意遂闻鸿鹄操？却须同制芰荷衣。清江碧树重重见，紫燕黄鹂处处飞。如此交游二三辈，何因中岁每相违？吴侬呼剑每通神，铸作由来极苦辛。天下纵无增价士，夜中须有识光人。即今况蹑青云地，何日重翻紫陌尘？令弟两街清显甚，定应携手接星辰。
送陈从事归江东二首·其一
作者：范梈
朝代：元

长年京下送人归，初及扁舟指翠微。岂意遂闻鸿鹄操？却须同制芰荷衣。清江碧树重重见，紫燕黄鹂处处飞。如此交游二三辈，何因中岁每相违？
送陈从事归江东二首·其二
作者：范梈
朝代：元

吴侬呼剑每通神，铸作由来极苦辛。天下纵无增价士，夜中须有识光人。即今况蹑青云地，何日重翻紫陌尘？令弟两街清显甚，定应携手接星辰。
送马掾迁湖南
作者：范梈
朝代：元

闻君暂与故交违，去逐西风落叶飞。看剑未成今夕会，拿舟定复几时归。云开帝子黄陵庙，月过将军赤壁矶。事业还须各努力，收名即用绣为衣。
送黄中庸归吟
作者：范梈
朝代：元

法乐洞前曾一游，君家闻处洞西头。石潭正照猿猱月，山药曾经虎豹秋。岂意吴城祠下路？共寻扬子岸头舟。胸中富有天官学，莫为周南久滞留。
逢芳草
作者：范梈
朝代：元

忽逢芳草思绵绵，绿遍郊原翠满川。不是王孙归未得，尽缘春色有今年。
道灵岩峡，宿吴都人家
作者：范梈
朝代：元

野饭寄峡寺，重过已三秋。虽若陟降险，颇惟临眺幽。风翻白练带，树响黄栗留。旧宅有主人，无复识先猷。向者之名园，老木阴相缪。青山入坐席，白水抱门流。自倾鸡黍载，感古心悠悠。
遣怀
作者：范梈
朝代：元

柳影侵门暗，桃枝亚竹高。年深诗并进，春在酒争豪。吏隐嗟何择，行藏信所遭。斯文如未丧，端合付吾曹。
邻灯
作者：范梈
朝代：元

星星远映孤村外，炯炯微穿落木间。知有邻姬思远道，绩麻应待夜深还。
郁林次韵寄怀王天辅知事
作者：范梈
朝代：元

乍喜连山瘴雾收，黛眉更自锁乡愁。自从行李违沧海，九日初逢第二州。
郡中即事十二韵
作者：范梈
朝代：元

儋耳九州外，邈然在南荒。周回数千里，大海以为疆。古来非人居，禽兽相伏藏。自从中世来，贡赋登明堂。其或失抚驭，山薮更陆梁。聚则成蜂蚁，散即驱牛羊。高结舞大卤，上衣不备裳。杀戮乃酬劝，诛之仁者伤。吾尝七八月，持节泛沧浪。一旬录郡狱，询事考纤芒。问之守郡人，莫识为治方。但见西风多，廨宇秋芜长。圣哲戒忠信，勿谓不足行。及兹蛮貊邦，始见斯道臧。
郭茂才要饮舍下，忽报董中丞灵柩自上都至，出城迎之，遂负此约，戏题奉谢
作者：范梈
朝代：元

相期把酒对秋晖，忽报中丞旅榇归。遂逐城东朝骑发，遥怜江口夕鸿飞。陶潜宅隐波吞石，谢傅山寒雨打扉。人事虽殊风物在，笑谈岂可眼中稀？
酬友人月夜见寄
作者：范梈
朝代：元

舍北舍南流舫通，高荷万柄倚微风。不识此时明月夜，共谁谈笑水烟中？
酬孔太祝
作者：范梈
朝代：元

苏郎怀印绶，不计敝貂裘。一去青山下，三年白露秋。关心悲地隔，涉患见天游。笳管深无那，晚来动戍楼。
酬申屠子迪
作者：范梈
朝代：元

碧月出海底，挂在青天中。美人如明珠，沧波思无穷。身非千岁蓬，欲逐万里风。愿因纨素衣，托向孤征鸿。
重五日至西峡渡邂逅闽帅王侯盛称山川之壮余谓可以为知矣亦复有赋渡近方山之下
作者：范梈
朝代：元

系马西峡间，朝曦射厓赤。城中见方山，江上成乱石。缘流感重险，揽势得钜敌。不有歌咏怀，徒困驰骤役。因之窃歔欷，美哉此叹息。尊醑清屡注，盘荔朱新摘。纷厖异方俗，卓荦同门客。去去无久留，薰风荡南国。
重感
作者：范梈
朝代：元

曾谒聊城太守归，吏扶残醉踏斜晖。重来柳下停船处，太息人间万事非。
重登兴真观小楼
作者：范梈
朝代：元

濒湖观户旧倒颠，新起小楼明且鲜。道人不惯养白鹤，食豕却来堂下眠。偶闻使者薄暮至，考鼓挝钟吟昊天。春茶煮就且莫试，慷慨凭高询往年。
重过太傅忠宪王园林
作者：范梈
朝代：元

一代王章宠，于今胜地非。野池花自发，春日燕争飞。坐送笙歌密，衙迎剑佩稀。颇萦游子骑，脩景澹忘归。
野望
作者：范梈
朝代：元

思远卑栖地，凭高独望辰。峡云低度晚，野水净含春。语鹤关梁迥，归鸿岁月新。不堪回首处，横笛倍伤神。
金凤
作者：范梈
朝代：元

金凤阶前只漫生，移栽行列甚方平。新来两本当轩出，各吐幽花照眼明。夏雨要将苏众槁，朝阳端已瑞先鸣。勿云小草精神短，每论韶箫记尔名。
钓台歌
作者：范梈
朝代：元

吾慕严子陵，隐居富春山。故人乘六龙，身随鱼鸟闲。羊裘大泽雪在须，忽来导从入皇都。掉头不受谏大夫，高风逸节何代无？慎勿沧浪轻钓徒。
钟陵夜宿闻钟
作者：范梈
朝代：元

中年江海梦灵皇，夜半闻钟似上阳。一百八声犹未已，更兼云外雁啼霜。
钱生幽禽图
作者：范梈
朝代：元

谁人剪下碧梧枝，误落西风粉墨池。立断小禽飞不去，朝阳何事凤鸣迟？
钱舜举画马歌
作者：范梈
朝代：元

钱君画人胜画马，安得名骢妙天下。青云隐约见龙纹，有意轩昂驶华夏。圉官山立颀而髯，朱衣黑带高帽尖。问渠掌握讵有此，牵控宁知人汝嫌。君不见才士受束缚，往往因之纵寥廓。
长春瓢，奉同夏、杨二编修为九宫道人作
作者：范梈
朝代：元

妙绝新亭九宫下，似杯非杓异山罍。昔从树杪泠风去，今向天边洒雨来。芥子量应容宇宙，黍珠境不外楼台。从师斟酌行藏事，小阅冥灵一万回。
闻东郊夜歌
作者：范梈
朝代：元

促拍繁歌沸不停，月高弦语转明星。莫令知有西邻客，独坐挑灯看六经。
闻笳
作者：范梈
朝代：元

何处闻笳最是悲，京门独立晚晴时。鹂庚一去荒郊远，借问春光有底迟？
闻角
作者：范梈
朝代：元

西风袅袅拂弓旌，千里来看晓角声。纵复凄凉归未忍，炎州此外更无城。
闽山神光寺西崖上观唐李阳冰篆，篆为山僧架屋所坏，存者始二十二字云
作者：范梈
朝代：元

城西有寺忽如林，伏地卬霄苔藓侵。古人题字看欲遍，今我杖藜来相寻。潜蛟在壑不多见，飞鸟过岩时一吟。斫破荒祠山鬼怪，祇饶游览重千金。
闽州歌
作者：范梈
朝代：元

闽州土俗户不分，生子数岁学绣文。围绷坐肆杂男女，谁问小年曾识君。古来夜行斯秉烛，今者衢路走纷纷。那更诛求使者急，鞭箠一似鸡羊群。古来闺阁佩箴管，今者女工徵六军。虽复太平少征战，设有备豫将何云。去年居作匠五千，耗费府藏犹烟云。官胥掊克常十八，况以鸠敛夺耕耘。祗今弃置半不用，民劳竟是谁欢忻？岁岁条章省烦费，幸且不省无方殷。唐虞在上俭且勤，后王犹复锦绣焚。岂有夔龙让姚宋，不言忍使忧心熏。观风自是使者职，作歌虽远天应闻。
阅友人壁间咏，有怀旧游
作者：范梈
朝代：元

漫说经行处，云边第二春。石林投倦客，画壁跋高人。迹与风鹏转，心兼野鹤亲。平生许玄度，自比白头新。
阅除，目仲渊宣慰、传之廉副俱出山南。暑夕，有怀，无由倾倒
作者：范梈
朝代：元

舍下初秋至，明月出云端。清辉延细竹，爽气集幽兰。江汉不容越，方舟逝良难。瑶琴谁起坐？中宵为我弹。
院中夜直
作者：范梈
朝代：元

此身只似到南州，莎草寒鸡一片秋。后夜玉堂谁上直？料应少睡更多愁。
雨后坐郝大参亭子
作者：范梈
朝代：元

每见人来问草堂，偶从燕坐忆沧浪。地形远竞朝霞爽，林气清分宿雨香。移石旋成行药径，障泉思引钓鱼航。他年紫绶归黄阁，几杖苔生尽不妨。
雨后山庄图
作者：范梈
朝代：元

川容丽过雨，百谷会新流。溪路凌高转，佳木鸟鸣幽。我田横岫下，黍稷岁可收。不谓有生意，乃复见将秋。时从野老饮，欢语载道周。宇宙无终极，此外更何求？
雨后过王长史
作者：范梈
朝代：元

省郎近佐三公府，想得深怀似故山。风急游丝当院静，雨余芳草闭门闲。未离尘土长思蜕，已近江湖不论还。自尔相看慰岑寂，不闻朝署有新班。
雪观雨后对薜老峰
作者：范梈
朝代：元

高阁飞雨过，新凉连海隅。竹溪鱼板集，松寺鹤巢孤。吏隐非兼得，登临适自娱。盛名苏季子，犹是老征夫。
靖海县
作者：范梈
朝代：元

海县春深沙气暄，居人生事不离村。上梯取斧料桑尾，抽橛移舟系柳根。已过清明违帝里，不妨红白遍江园。持杯试与酬风物，深愧樊迟学圃言。
韩山曲
作者：范梈
朝代：元
体裁：古风

韩山白云下，遥见翠竹祠。其祠何代人，云是宋君时。里中有周氏，子孝母深慈。所以乐慈母，不吝千金资。为母筑别馆，勾带好园池。母曰我暇日，临眺良欢怡。夹山为寿藏，死汝葬于斯。及死如母言，攀恨无穷期。即馆奉母容，洒泪松柏枝。至今空涧阿，幽鸟鸣声悲。故老更为语，母训犹父师。子亡孙已贵，孙复昌书诗。紫衣腰黄金，入侍白玉墀。间岁万里至，展省甚光仪。流水莫自急，浮云有余思。谁能和此曲，为继棘荆辞。
韩山曲
作者：范梈
朝代：元

韩山白云下，遥见翠竹祠。其祠何代人？云是宋君时。里中有周氏，子孝母深慈。所以乐慈母，不吝千金资。为母筑别馆，勾带好园池。母曰我暇日，临眺良欢怡。夹山为寿藏，死汝葬于斯。及死如母言，攀恨无穷期。即馆奉母容，洒泪松柏枝。至今空涧阿，幽鸟鸣声悲。故老更为语，母训犹父师。子亡孙已贵，孙复昌书诗。紫衣腰黄金，入侍白玉墀。间岁万里至，展省甚光仪。流水莫自急，浮云有余思。谁能和此曲？为继棘荆辞。
顺昌道中
作者：范梈
朝代：元
体裁：古风

冉冉秋序高，劳劳客程促。如何霜霰交，不见原野肃。颠崖绚夕红，古涧漾寒绿。非惟藤蔓敷，亦复芳气馥。物生固有常，气候殊过续。以兹羸疾身，动往居瘴毒。念彼闽村人，田稀口如粟。耕种上青云，妻孥力凉燠。吁嗟公私弊，群需待其熟。安得廉耻吏，俾之食常足。上以承恩光，下以厚风俗。丹心映皓首，我何自拘束？
顺昌道中
作者：范梈
朝代：元

冉冉秋序高，劳劳客程促。如何霜霰交？不见原野肃。颠崖绚夕红，古涧漾寒绿。非惟藤蔓敷，亦复芳气馥。物生固有常，气候殊过续。以兹羸疾身，动往居瘴毒。念彼闽村人，田稀口如粟。耕种上青云，妻孥力凉燠。吁嗟公私弊，群需待其熟。安得廉耻吏？俾之食常足。上以承恩光，下以厚风俗。丹心映皓首，我何自拘束？
须句曲
作者：范梈
朝代：元

朝望须句曲，青桑被原野。牛马何茫茫！尽在大堤下。堤高容可隐，河水堤上流。年去复年来，青蒲送行舟。借问行舟里，谁是回乡客？燕赵与东吴，憧憧竞晨夕。山中有老人，白发不可量。自不缘年寿，何因尔许长？
须句曲
作者：范梈
朝代：元
体裁：古风

朝望须句曲，青桑被原野。牛马何茫茫，尽在大堤下。堤高容可隐，河水堤上流。年去复年来，青蒲送行舟。借问行舟里，谁是回乡客？燕赵与东吴，憧憧竞晨夕。山中有老人，白发不可量。自不缘年寿，何因尔许长？
题万竹秋声
作者：范梈
朝代：元

山人爱竹手自种，万个直临江水边。长吟浪被秋风觉，散作宫商声满天。
题二仙图
作者：范梈
朝代：元

明月万山空，溪桥暗路通。不知何洞府？终夕坐松风。
题先天观图
作者：范梈
朝代：元

学仙之人，与仙为徒。住在匡庐之奥、江湖之区。张公炼丹作龙虎，丹成御气游太虚。后来出者绝代无，何不学仙住玄都？玄都之坛角井孤，上摩万里之黄鹄，下伏千尺之饥鼯。阴森桧筠自太古，斩种力与开辟俱。扶桑朝日挂绝壁，坐见楼观青馍糊。擘崖控弦泻哀湍，春秋云露芝田腴。我亦人间山泽臞，偶陪夔龙宾唐虞。有时一醉黄公垆，振风三日撼不苏。折花不得渡弱水，浑手始识仙凡殊。玉堂学士危与吴，遗我兹山之画图。寻窗数户久叹息，无因置我双樗蒲。独行幽人不受呼，扫叶青涧听啼乌。日暮萝径相萦纡，萦纡萦纡向何处？明朝为借麻姑鹏，我亦骑之天上去。
题冷架阁脩原图
作者：范梈
朝代：元
体裁：古风

曾泛脩江入海昏，更数百里缘人村。道至常州四晨夕，犹未遂得穷河源。山人世世原上住，示我画图联秀句。安得移家向碧峰，钓矶长倚沙头树。
题冷架阁脩原图
作者：范梈
朝代：元

曾泛脩江入海昏，更数百里缘人村。道至常州四晨夕，犹未遂得穷河源。山人世世原上住，示我画图联秀句。安得移家向碧峰？钓矶长倚沙头树。
题友人山居
作者：范梈
朝代：元

游居展静好，尽日有高情。竹下流泉过，花间时鸟鸣。因人问药裹，要我罢琴迎。本自无知者，山林颇近名。
题吴生雨吟图还寄清江皮野
作者：范梈
朝代：元

江雨四时昏，故人家远村。如何一见面，还又两忘言。老树经鲛泪，空花断雁魂。由来前日画，妙手出吴门。
题姑苏丁氏一乐斋
作者：范梈
朝代：元
体裁：古风

人生开口日几何，一日所得亦已多。请君为我酌美酒，我当为君歌乐歌。堂上仙翁紫锦袍，堂中硕人冠嵯峨。瑶池日迟眩五色，椿树春生交万柯。借问彩衣行者谁，丁家令绪如丝萝。兄弟无故父母存，此语未必惭邹轲。况昔知君在朝列，赞教国胄悬玱珂。当时权幸悉故旧，青紫可拾不肯阿。扁舟一去江海远，事寔由己非由他。他人束缚我掉手，此又一乐信所过。要当高名日益升，使廉如华分如河。归掩茅斋坐清杳，松竹交荫花成窠。丈夫所就类如此，剑绝即与浮云摩。聊题长歌送君去，出门咥笑临鸥波。
题姑苏丁氏一乐斋
作者：范梈
朝代：元

人生开口日几何？一日所得亦已多。请君为我酌美酒，我当为君歌乐歌。堂上仙翁紫锦袍，堂中硕人冠嵯峨。瑶池日迟眩五色，椿树春生交万柯。借问彩衣行者谁？丁家令绪如丝萝。兄弟无故父母存，此语未必惭邹轲。况昔知君在朝列，赞教国胄悬玱珂。当时权幸悉故旧，青紫可拾不肯阿。扁舟一去江海远，事寔由己非由他。他人束缚我掉手，此又一乐信所过。要当高名日益升，使廉如华分如河。归掩茅斋坐清杳，松竹交荫花成窠。丈夫所就类如此，剑绝即与浮云摩。聊题长歌送君去，出门咥笑临鸥波。
题山居图
作者：范梈
朝代：元

平湖含白水，断岸见青林。篱落初秋气，云山向夕阴。养闲祇用拙，避俗更怀深。为问舟中客，何如泽畔吟？
题山水图
作者：范梈
朝代：元

烟崖窅窅树栾栾，三两渔舟戏碧澜。不解买山头已白，今朝又得画图看。
题广居家藏东坡竹
作者：范梈
朝代：元

古藤尺五霜烟交，不见长身见墨梢。千载高风犹一日，莫妨儋耳住无茅。
题张果老骑驴图
作者：范梈
朝代：元

细柳官桥路，骑驴不用鞭。先生诚有道，此去亦千年。
题新喻吴氏浩然堂遗事
作者：范梈
朝代：元

钓矶西畔问宜州，回首空山又数秋？曾见龙蛇飞败壁，每疑鱼鸟逐扁舟。风云一变衣冠地，城郭重来水石幽。传得眉山遗记在，吴家子弟更风流。
题李白郎官湖
作者：范梈
朝代：元

当时郎官奉使出咸京，仙人千里来相迎。画船吹笛弄《绿水》，何意芳洲遗旧名。唐祠芜没知何代，惟有东流水长在。黎侯独起梁栋之，彷佛云中昔轩盖。南飞越鸟北飞鸿，今古悠悠去住同。富贵何如一杯酒，愁来无地酹西风。大别山高几千尺，隔城正与祠相值。青猿夜抱月光啼，挂在东湖之石壁。黎侯本在斗南家，枕戈犹自忆烟霞。祇拟将身报天子，不负胸中书五车。昨者相逢玉阙下，别来几日秋潇洒。黄叶当头乱打人，门前系著青骢马。君今归去钓晴湖，我亦明年辞帝都。若过湖边定相见，为问仙人安稳无。
题杨补之墨梅
作者：范梈
朝代：元

学到逃禅自一家，洗空尘墨印江沙。笔端不有兰亭骨，莫写园林雪后花。
题松雪图
作者：范梈
朝代：元

傍人不识岁寒松，怜杀深山大雪封。待得化为东海水，青天白日睡苍龙。
题沈、李二山人谈道图
作者：范梈
朝代：元

白云流水两无情，一段忘言画不成。昨夜天坛明月满，野风四壁候虫鸣。
题烟雨图
作者：范梈
朝代：元

似有江南布谷声，乱流触石野桥平。何由招得鱼竿客？共上西峰看晚晴。
题燕山佥事彩绣堂
作者：范梈
朝代：元

海康城下白云飞，南部观风使者归。督郡须持直指斧，历阶尚挂老莱衣。高堂见月思丹檄，远路逢春忆翠微。赖有胜流词翰在，定随华榜照林扉。
题皮野逸亭
作者：范梈
朝代：元

方丈新亭隐丛筱，下有长风荫清沼。林间白日漏游丝，空外青烟送飞鸟。人生百岁今半之，更百千岁将奚为。麻姑自是好风骨，按行蓬岛归何时？
题秋山图
作者：范梈
朝代：元

我爱秋景好，自缘秋气清。江空石露骨，木落风无声。偶向画中见，犹如云外行。祗疑豺与虎，无地得纵横。
题秋林图
作者：范梈
朝代：元

霜树前头欲下禽，远行逢有慕归心。佳人昨日天际去，红蓼作花秋正深。
题稚川芦雁图
作者：范梈
朝代：元

不见罗生心惘然，画图河朔尽流传。沧洲旧隐无人识，正似寒芦落雁边。
题竹树图
作者：范梈
朝代：元

老树半垂叶，疏篁斜露根。若无烟雾隔，应见石西村。
题赠李右丞
作者：范梈
朝代：元

恂恂李右辖，行义古人期。缓急仓公传，勤劳卫母诗。沧波大地转，白首老天知。莫写青田鹤，鸣皋重我思。
题闺人望远图
作者：范梈
朝代：元

郎行不用苦悲辛，久别心知万事亲。看取江边垂柳树，最先零落最多春。
题阮茂材诗卷
作者：范梈
朝代：元

炳炳人间阮嗣宗，能诗飞动每愁侬。九霄丽日开鸣凤，六月深渊起卧龙。前辈文章工祖述，后生师友系遭逢。一编欲返明珠寄，宝匣看君不敢封。
题靖节征士归来图
作者：范梈
朝代：元

维公楚杞梓，作令晋衣冠。得志但恐暮，济时非所难。古今弦韵寡，岁月酒杯宽。渺渺山中去，深深画里看。
题黄隐君秋江钓月图
作者：范梈
朝代：元

旧识先生隐者流，偶因图画想沧洲。断云满路碧窗晚，明月何年青嶂秋。世故风尘双短屐，生涯天地一扁舟。何由白石空矶畔，招得人间万户侯。
题黎氏家山图
作者：范梈
朝代：元

漠漠家山在白云，石桥流水路斜分。状元坊里重来日，还有新阡表陆君。
风止闻鹊
作者：范梈
朝代：元

荒山远水放轻舠，顿雨颠风戒弊袍。五六月馀乡问绝，二千里外客心劳。树间乌鹊声频好，天上麒麟格自高。独有武夷看未了，野人寄语压香醪。
风雨
作者：范梈
朝代：元

风雨忽如此，空山方昼眠。故应为计拙，可复要人怜。灯火乡村路，桑麻杜曲田。悠悠今视昔，把卷一茫然。
饶国吴氏晚香堂
作者：范梈
朝代：元

大江秋似练，楚树落清晓。岩际不逢人，翩翩数归鸟。饶君庭宇静，涧水黄花绕。烂锦照天朗，繁钱承露小。何当鶗鴂鸣，误识春事了。焉知岁寒姿，独立西风表。乾坤有清气，欲少未易少。摇落暮春期，美人烟雾杳。
首阳山图
作者：范梈
朝代：元

山漠漠兮谷逶迤，中有二士形容饥，问之不答告者谁？在昔父死人致国，弟让兄辞俱去之。一朝隐居北海北，去乱就治归人师。遇世偶有战伐事，叩马垂血陈愧辞。君王知名义臣直，直不退听将奚为？见兵不果事乃定，耻食其粟隐于斯。终然饥死兹山下，到今称诵犹当时。白旄黄钺不可追，功业甚盛德甚衰。救民水火事诚危，三纲一失谁扶持？是以圣人表其怨，谓彼仁者良由兹。首阳之坟高几尺，自古富贵埋没野草空累累。我欲酹北斗，荐以黄金卮。展图涕涟洏，此意画者宜不知。
高斋
作者：范梈
朝代：元

俗客过门应有数，祇言浑似野人家。小斋高接万林杪，坐见城南城北花。
鹊来巢
作者：范梈
朝代：元

灵鹊空中至，栖我庭树枝。树高不寻丈，下有弄丸儿。朝骑庭树拊，暮仰树巢窥。寄巢欲生子，值此将焉为？是以舍巢去，拮据忍如遗。青天覆上林，何息非所宜？物情非有异，念亦顾其危。倘逢爱护者，鹊有复来时。鹊声但报喜，说似主人知。
黄州道中
作者：范梈
朝代：元

径转山仍掩，沙移圃自成。蒹葭连水白，杨柳荫门清。无复论馀事，真堪了此生。眼中陈仲子，九鼎一毫轻。
鼋潭墋
作者：范梈
朝代：元

征夫鱼贯涉秋唇，树底照见石磷磷。攀缘惟有千古意，摇落独如三月春。天清过涧猿饮子，日宴噪林鸡警人。七曲棹歌谁按得？他年重问墋头津。
上都
作者：范玉壶
朝代：元

上都五月雪飞花，顷刻银妆十万家。说与江南人不信，只穿皮袄不穿纱。
步步娇
作者：范真人
朝代：元

住在古窑墓。行坐立歌舞。捉住这真空，猛悟。自古及今说龙虎。无一无一个人悟。
吊泰不华
作者：范秋蟾
朝代：元

江头沙碛正交舟，江上怀人百战忧。力屈杲卿生骂贼，功成诸葛死封侯。波涛汹汹鲸横海，天地寥寥鹤怨秋。若使临危图苟免，读书端为丈夫羞。
自仙源过祇陀怀元镇
作者：范致大
朝代：元

扁舟荡桨出东城，最爱新流拍岸平。霁雨兰苕来翡翠，晚风杨柳送鹂庚。盈盈溪水临沙浣，历历郊农备陇耕。谬倚林斋望山郭，忆君清话不胜情。
送张吴县之官嘉定分题赋得石湖
作者：范致大
朝代：元
体裁：五言律诗

范公如贺监，吴越似同风。一曲君王赐，千年霸业空。萧条湖水碧，淩乱藕花红。相送青山暮，孤帆没断鸿。
题张先生良常草堂
作者：范致大
朝代：元
体裁：五言律诗

溪上开新馆，高斋拥翠萝。弹琴拂石荐，垂钓得鸥波。道士笼鹅至，门生载酒过。春风看花处，随地乐行窝。
题麻监州坟
作者：范致大
朝代：元

一日孤坟起翠微，空山草木亦生辉。贺兰竟后霁云死，杜季宁迟马援归。义魄不随黄土化，英灵长共白云飞。笃交恤幼端奇事，惭愧梁溪一布衣。
燕山闻鹃
作者：范药庄
朝代：元
体裁：七言绝句

燕山三月初三夜，听得啼鹃第一声。同是小楼孤烛下，主人睡熟客心惊。
绝笔
作者：范迈
朝代：元

自从谪落下人间，六十馀年一瞬看。白玉楼前秋夜月，朝真依旧傍阑干。
城中晚归即事
作者：荀原道
朝代：元
体裁：五言律诗

催归啼更急，相望白云还。西日眩行色，东风醒醉颜。僧归黄蘖寺，鸟尽敬亭山。后骑且莫迫，月明溪一湾。
寄熊平窗
作者：荀原道
朝代：元
体裁：七言律诗

长忆春初一笑逢，春怀无便寄书筒。馀波解洗徐凝恶，末路应怜阮籍穷。栗里归来储粟少，夔州以后作诗工。樽前底用悲秋苦，满目西畴穑事丰。
次铜陵何景华赋归韵
作者：荀原道
朝代：元
体裁：七言律诗

何逊重来经几载，新诗缱绻惜临分。厌听叠嶂楼前雨，催拂五松山畔云。归兴故园培菊本，閒情春浦入鸥群。为言拟葺昌黎藁，早寄东风慰望勤。
次韵冯丽明表兄山居见招
作者：荀原道
朝代：元
体裁：五言律诗

多谢知心久，长怀会面迟。移家竹深处，课子雨凉时。种菊锄荒径，骑驴过小堤。山中足诗兴，把酒许分题。
端午怀屈原曹娥
作者：荀原道
朝代：元
体裁：七言律诗

端阳词客感遗踪，碧艾青蒲颤晓风。湘水越江风土异，忠臣孝女古今同。千年往事人何在，五月沧波恨不穷。汉史楚骚翻阅处，忍斟醽醁对榴红。
琴山行
作者：荀宗道
朝代：元
体裁：乐府曲辞

山形取类非一端，琴山得名知何年。丹枫列植如朱弦，时有鸾凤栖其巅。秋风飒飒鸣飞泉，丰山霜钟昼夜悬。摐金戛玉声清圆，抑扬起伏万籁全。云韶大雅久不传，至音一变羲皇前。不烦绳削皆天然，春雷玉磬俱蹄筌。姥山山人遁世贤，心閒体弱志节坚。幽居彷佛如龙眠，醉吟时泛湖海船。迢遥宛若蓬壶仙，嗟予未解缨组缠。烟霞痼疾不可痊，奈何尚有筝笛缘。拟将俚耳濯清涟，为君重赋思归篇，与山相对期终焉。
中吕·醉春风
作者：荆干臣
朝代：元

红袖霞飘彩，翠裙香散霭。
都将窃玉偷香心，改、改、改。
半夜星前，五更月下，九霄云外。
出队子北·心怀悒怏，无一时不盼望。尘蒙了锦瑟助凄凉，香尽了金炉空
作者：荆干臣
朝代：元

念想，弦断了瑶琴魂荡羡。
刮地风北·当初啜赚我的言词都是谎，害的人倒枕垂床。鸾台上尘锁无心
作者：荆干臣
朝代：元

傍，有似风狂。
寂寞了绿窗朱幌，空闲了绣榻兰房。
行时思坐时想甚时撇漾？你比那题桥的少一行，闪的我独自孤孀。
望禹门三汲桃花浪，你为功名纸半张。
卖花声煞·俺疑他指不过走智儿猜，他只俺除将罢字儿揣，厮等待心肠各
作者：荆干臣
朝代：元

宁奈。
女貌郎才怎难摘？志诚心看谁去败。
双鸳鸯
作者：荆干臣
朝代：元
体裁：曲

玉箫哀。立闲阶。彩凤人归更不来。隐隐遥山行云碍。萋萋芳草远烟埋。
双鸳鸯·玉箫哀，立闲阶，彩凤人归更不来。隐隐遥山行云碍，萋萋芳草
作者：荆干臣
朝代：元

远烟埋。
喜春来·玉鞭杨柳春风陌，绣毂梨花夜月街，楚云湘雨梦阳台。休分处，
作者：荆干臣
朝代：元

花柳暗尘埃。
喜春来·茶不茶饭不饭恹恹害，死不死活不活强强捱，相思何日得明白。
作者：荆干臣
朝代：元

愁似海，烦恼早安排。
喜迁莺北·自别来模样，瘦恹恹病在膏肓。难当，越添惆怅，恰便似柳絮
作者：荆干臣
朝代：元

随风上下狂。
心劳意攘，一会家情牵恨惹，一会家腹热肠荒。
四门子北·玉容寂寞娇模样，饭不拈，茶不汤。一会家思，一会家想：你
作者：荆干臣
朝代：元

莫不流落在帝京旅店上？一会家思，一会家想：你莫不名标在虎榜？。
尾声南
作者：荆干臣
朝代：元

攀蟾折桂为卿相，成就了风流情况，永远团圆昼锦堂。
幺篇·旖旎金钗客，相莲花阵侧。难娱一笑拚千金，买、买、买。珊枕浓
作者：荆干臣
朝代：元

欢，绮窗幽梦，锦堂深爱。
画眉序南·欲待要不思量，若不思量都是谎！要相逢，除是梦里成双。冰
作者：荆干臣
朝代：元

上人不许欢娱，月下老难为主张。
暗伤，何日同鸳帐，难捱地久天长。
画眉序南·虚度了好时光，枕剩衾余怎不凄凉！肠拴万结，泪滴千行。愁
作者：荆干臣
朝代：元

戚戚恨在眉尖，意悬悬人来心上。
暗伤，何日同鸳帐，难捱地久天长。
神杖儿南·人离画堂，人离画堂；枕剩鸳鸯，钗分凤凰。想当初樽前席上
作者：荆干臣
朝代：元

共双双，偎红倚翠，浅斟低唱。
歌金缕韵悠扬，依腔调按宫商。
耍鲍老南·手抵着牙儿自思想，意踌踌魂荡漾，玉减香消怎不悲伤？几番
作者：荆干臣
朝代：元

欲待不思量，医相思无药方。
闹樊楼南·锦被堆堆空闲了半床，怎揉我心上痒？越越添惆怅！共谁人相
作者：荆干臣
朝代：元

傍？最难捱苦夜长。
黄钟·醉花阴北闺情
作者：荆干臣
朝代：元

鸳鸯浦莲开并蒂长，桃源洞春光艳阳。
花解语玉生香，月户云窗，忽被风飘荡。
分莺燕，拆鸾凰，总是离人苦断肠。
中呂·醉春風
作者：荊幹臣
朝代：元

紅袖霞飄彩，翠裙香散靄。都將竊玉偷香心，改、改、改。半夜星前，五更月下，九霄雲外。
么篇·旖旎金釵客，相蓮花陣側。難娛一笑拚千金，買、買、買。珊枕濃
作者：荊幹臣
朝代：元

歡，綺窗幽夢，錦堂深愛。
出隊子北·心懷悒怏，無一時不盼望。塵蒙了錦瑟助淒涼，香盡了金爐空
作者：荊幹臣
朝代：元

念想，絃斷了瑤琴魂蕩羨。
刮地風北·當初啜賺我的言詞都是謊，害的人倒枕垂床。鸞臺上塵鎖無心
作者：荊幹臣
朝代：元

傍，有似風狂。寂寞了綠窗朱幌，空閒了繡榻蘭房。行時思坐時想甚時撇漾？你比那題橋的少一行，閃的我獨自孤孀。望禹門三汲桃花浪，你為功名紙半張。
喜春來·玉鞭楊柳春風陌，繡轂梨花夜月街，楚雲湘雨夢陽臺。休分處，
作者：荊幹臣
朝代：元

花柳暗塵埃。
喜春來·茶不茶飯不飯懨懨害，死不死活不活強強捱，相思何日得明白。
作者：荊幹臣
朝代：元

愁似海，煩惱早安排。
喜遷鶯北·自別來模樣，瘦懨懨病在膏肓。難當，越添惆悵，恰便似柳絮
作者：荊幹臣
朝代：元

隨風上下狂。心勞意攘，一會家情牽恨惹，一會家腹熱腸荒。
四門子北·玉容寂寞嬌模樣，飯不拈，茶不湯。一會家思，一會家想：你
作者：荊幹臣
朝代：元

莫不流落在帝京旅店上？一會家思，一會家想：你莫不名標在虎榜？。
畫眉序南·欲待要不思量，若不思量都是謊！要相逢，除是夢裡成雙。冰
作者：荊幹臣
朝代：元

上人不許歡娛，月下老難為主張。暗傷，何日同鴛帳，難捱地久天長。
畫眉序南·虛度了好時光，枕剩衾餘怎不淒涼！腸拴萬結，淚滴千行。愁
作者：荊幹臣
朝代：元

慼慼恨在眉尖，意懸懸人來心上。暗傷，何日同鴛帳，難捱地久天長。
神杖兒南·人離畫堂，人離畫堂；枕剩鴛鴦，釵分鳳凰。想當初樽前席上
作者：荊幹臣
朝代：元

共雙雙，偎紅倚翠，淺斟低唱。歌金縷韻悠揚，依腔調按宮商。
耍鮑老南·手抵著牙兒自思想，意躊躊魂盪漾，玉減香消怎不悲傷？幾番
作者：荊幹臣
朝代：元

欲待不思量，醫相思無藥方。
賣花聲煞·俺疑他指不過走智兒猜，他只俺除將罷字兒揣，廝等待心腸各
作者：荊幹臣
朝代：元

寧奈。女貌郎才怎難摘？志誠心看誰去敗。
雙鴛鴦·玉簫哀，立閒階，綵鳳人歸更不來。隱隱遙山行雲礙，萋萋芳草
作者：荊幹臣
朝代：元

遠煙埋。
鬧樊樓南·錦被堆堆空閒了半床，怎揉我心上癢？越越添惆悵！共誰人相
作者：荊幹臣
朝代：元

傍？最難捱苦夜長。
黃鐘·醉花陰北閨情
作者：荊幹臣
朝代：元

鴛鴦浦蓮開並蒂長，桃源洞春光豔陽。花解語玉生香，月戶雲窗，忽被風飄蕩。分鶯燕，拆鸞凰，總是離人苦斷腸。
谢郡守王宁轩
作者：莫肃震
朝代：元

泮水溶溶，新庙有颙。飞柳罗星，栋梁揭虹。黝垩丹青，百堵皆崇。东西从祀，有睟其容。冠佩裘舄，几几雍雍。千古万古，圣道尊隆。泮水漪漪，芹藻其碧。青青子衿，斯游斯息。顾谓余言，伊谁之力。曰我王侯，丰功硕德。可镌可镵，彝鼎金石。与庙齐休，垂之罔极。思乐泮水，薄采芹藻。王侯戾止，其马蹻蹻。我有子弟，侯训教之。我有老贫，侯廪稍之。我人好之，何以报之。既富且贵，永锡难老。
谢郡守王宁轩
作者：莫肃震
朝代：元
体裁：四言诗

泮水溶溶，新庙有颙。飞柳罗星，栋梁揭虹。黝垩丹青，百堵皆崇。东西从祀，有睟其容。冠佩裘舄，几几雍雍。千古万古，圣道尊隆。（一章）泮水漪漪，芹藻其碧。青青子衿，斯游斯息。顾谓余言，伊谁之力。曰我王侯，丰功硕德。可镌可镵，彝鼎金石。与庙齐休，垂之罔极。（二章）思乐泮水，薄采芹藻。王侯戾止，其马蹻蹻。我有子弟，侯训教之。我有老贫，侯廪稍之。我人好之，何以报之。既富且贵，永锡难老。（三章）
寄吴子彦归江东
作者：萧南轩
朝代：元
体裁：七言律诗

鸣鸾谁倚洞箫过，黄鹤楼前旧脱靴。天上佳期今夕共，江东归思白云多。清风明月故人识，有酒无鱼良夜何。莫学乡音唱芦叶，桂花满载待西河。
寄黄尚雅
作者：萧南轩
朝代：元
体裁：五言律诗

莫惜隔年期，行当与子违。门深红叶字，秋入菊花诗。酒熟蟹将到，鲈肥脍可思。西堂风露重，早下读书帏。
九日风雨
作者：萧国宝
朝代：元

无端风雨路漫漫，合作重阳一日寒。酒带儒酸休怪吏，花含客泪欲辞官。蛩声强聒江城晚，雁影横沈塔水宽。閒就竹床成一梦，小儿偷为整颓冠。
冬夜
作者：萧国宝
朝代：元

虚室寒侵骨，疏梅月影床。三更孤雁泪，悲怨不成行。
夜过吴江
作者：萧国宝
朝代：元

西风飒飒一帆轻，路入松陵夜正清。市户残灯临水影，渔村短笛隔云声。丹枫叶落霜初肃，白苇花开月倍明。我有元龙豪气在，四桥波浪不须惊。
山居咏
作者：萧国宝
朝代：元

残红零落鸟无言，结竹为篱梦不喧。雨渍短垣茸草色，水涵空石露蒲根。风摇碎影春将尽，烟裹深林月欲昏。冷砚久荒时一洗，墨香狼藉引鱼吞。
春日
作者：萧国宝
朝代：元

东风竟日掩柴关，读罢离骚新火烟。一彗落红春扫地，半篙新绿水连天。梦魂枕上惊蝴蝶，乡思灯前怯杜鹃。祇为儒冠空白发，几将心事赋归鞭。
晚兴
作者：萧国宝
朝代：元

翻尽残书已落晖，樵歌引我出柴扉。江横露气吞渔艇，风挟秋声动羽衣。沙草荒凉黄犊卧，渚花萧瑟白鸥飞。断云数片无拘束，满目青山入翠微。
次韵寄梵天方丈古岩
作者：萧国宝
朝代：元

方将飞锡思匆匆，竟夕蒲团月影重。剖破菊篱花雨散，心归莲社色身空。栖禅石煖云生衲，载酒船香雪满篷。简尽残经无字悟，觉来幡动不关风。
秋思
作者：萧国宝
朝代：元

閒看浮云白，临风清且凉。烟林含紫翠，霜菊閒青黄。远浦沈孤鹜，荒郊宿野航。心空随地静，木石自相忘。
赠寂堂和尚
作者：萧国宝
朝代：元

冷云和衲定，悟到觉身轻。地静人偏胜，山空水亦灵。
閒居
作者：萧国宝
朝代：元

开扉对东皋，逸兴觉偏豪。积雨苔痕合，残阳树影高。独醒无酒债，多病为诗劳。学得安贫法，悠然读楚骚。
题画
作者：萧国宝
朝代：元

半山苍霭销招提，托宿僧寮路欲迷。惟有晓钟遮不断，数声吹落小桥西。
饯张大使游淮
作者：萧国宝
朝代：元

竟夕相欢无俗宾，悲歌弹剑壮青鳞。一篷夜雨家山梦，千里春风淮海身。缆解河桥杨柳密，酒沽村店杏花新。此行早献安南策，露布争传夺虎巾。
初夏
作者：萧应元
朝代：元

半清半和白昼长，似无似有绿阴香。儿童刻竹记新笋，一夜风吹一尺强。
乔牌儿·相思病忒狠毒，风流债久担误。波涛隔断蓝桥路，枉子把鹊声占
作者：萧德润
朝代：元

龟卦卜。
双调·夜行船秋怀
作者：萧德润
朝代：元

一夜秋声入井梧，碧纱厨枕剩珊瑚。
秦凤东归，楚云西去，旧欢娱等闲辜负。
庆宣和
作者：萧德润
朝代：元

犹忆樽前得见初，浅淡妆梳。附耳佳期在朝暮，间阻，间阻。
甜水令·到如今镜破青铜，钗分金凤，箫闲碧玉，无语自踌躇。果若命分
作者：萧德润
朝代：元

合该，于飞终效，姻缘当遇，甘心儿为你嗟吁。
风入松·翠屏灯影照人孤，花外响啼蛄。丁宁似把闲愁诉，凄凉待怎支吾。
作者：萧德润
朝代：元

泪珠伴檐化簌簌，梦魂惊城角呜呜。
鸳鸯煞·锦回文织就别离谱，碧云笺写遍伤心句。旧物空存，薄情何处？
作者：萧德润
朝代：元

畅道往事千端，柔肠九曲，软玉温香，作念着何曾住？人问我秋到也较何如？怕的是战碎芭蕉画阑雨。
三煞
作者：萧德祥
朝代：元
体裁：曲

你欺负呵则欺负咱。你于济呵曾于济谁。你怀揣着鸦青料钞寻相识。并没半升粗米施饘粥。单有一注閒钱补笊篱。我黑说到明明说到黑。也说不尽我那苦楚。也诉不尽我这伤悲。
上小楼
作者：萧德祥
朝代：元
体裁：曲

我说的丁一确二。你说的巴三览四。使不着你癞骨顽皮。逞的精神。说的强词。公厅上挨杖子。胡攀乱指。云：到这�只有个法子。唱：哎。使不的你咬文嚼字。
中吕粉蝶儿
作者：萧德祥
朝代：元
体裁：曲

没半盏茶时。求和到两回三次。你枉做个顶天立地的男儿。教那厮越妆模越作势。尽场儿调刺。他道你怕见官司。拿着个天来大杀人公事。
么篇
作者：萧德祥
朝代：元
体裁：曲

活时节一处活。死时节一处死。咱两个协罗厮钻。尾毛厮结。打会官司。一任你百样儿。伶牙俐齿。怎知大人行会断的正没头公事。
么篇
作者：萧德祥
朝代：元
体裁：曲

这的是自有傍人说短长。铜斗个家私你独自掌。咱须是一父母又不是两爷娘。云：虫儿打街上过来。众人都道孙大郎与孙二似一个印合脱下来的。柳胡云：这厮胡说。你和俺哥哥一个印合儿�脱下来的。怎么你这般穷好嘴脸。正末唱：怕不一般的俺模样。哥哥比兄弟多一片家狠心肠下。
么篇
作者：萧德祥
朝代：元
体裁：曲

这等人是狗相识。这等人有什么狗弟兄。这等人狗年间发迹徕峥嵘。这等人说的是狗气狗声。这等人使的是狗心狗行。有什么狗肚肠般能报主。有什么狗衣饭泼前程。是一个啜狗尾的乔男女。是一个拖狗皮的贼丑生。
二煞
作者：萧德祥
朝代：元
体裁：曲

我衷肠除告天。奈天高又不知。只落的搥胸跌足空流泪。我过一冬两三层单布权遮冷。挨一日十二个时辰常忍饥。哥哥行并不敢半句儿求于济。他见我早揎拳攞袖。努目撑眉。
五煞
作者：萧德祥
朝代：元
体裁：曲

你迸着脸噷喝的我。我好心儿搭救着你。背将来煖处和衣睡。我指望行些孝顺图些赏。他刬的不见了东西倒要我陪。早看我身儿上穿着甚的。将一条旧褡䙏扯做了旗角。将一领破布衫攞做了铺迟。
仙吕点绛唇
作者：萧德祥
朝代：元
体裁：曲

从亡化了双亲。便思营运。寻资本。怎得分文。落可便刮土儿收拾尽。
仙吕赏花时
作者：萧德祥
朝代：元
体裁：曲

知他是谁好游閒谁不良。谁起风波谁要强。瞒不过邻里众街坊。孙大云：你是我的兄弟。你敢妆么放党。不伏我打哩。正末唱：俺哥哥道我妆么放党。平白地揣与个罪名当。
伴读书
作者：萧德祥
朝代：元
体裁：曲

白茫茫雪迷了人踪迹。昏惨惨雪闭了天和地。寒森森冻的我还窑内。滴溜溜绊我个合扑地。黑喽喽是谁人带酒醺醺醉。我我我定睛的觑个真实。
倘秀才
作者：萧德祥
朝代：元
体裁：曲

有等人道宜扫雪烹茶在读书舍�。又道是宜羊羔烂醉在销金帐底。不知他陶学士风流可也胜如党太尉。谁说起。寒江上一蓑归。那渔翁的冻馁。
倘秀才
作者：萧德祥
朝代：元
体裁：曲

自古道胶漆的雷陈也不似你这般合意。鸡黍的范张也不似你这般为嘴。你两个若没俺哥哥怕不饿杀你这颓。你两个。撮捧着吃的醉如泥。却撇他在这�。
六煞
作者：萧德祥
朝代：元
体裁：曲

你向身上剥了我衣。就口�夺了我食。恶哏哏全不顾亲兄弟。我便噇了你这一钟酒当下沾些醉。我便吃了你那半碗面早登时挣的肥。旦云：小叔叔。你休怪。你哥哥不晓事。看我些面皮罢。正末唱：我也则是嫂嫂行閒聒七。我不是买来的奴婢。又不是结下的相知。
十二月
作者：萧德祥
朝代：元
体裁：曲

这公事非同造次。望相公台鉴寻思。俺哥哥花枝般媳妇。掌着那铜斗家资。这便是情由终始。有甚的过犯公私。
南吕一枝花
作者：萧德祥
朝代：元
体裁：曲

稀剌剌草户扃。破杀杀砖窑静。俺这�春光元不到。人迹罕曾经。万籁无声。是甚么向息飒惊咱醒。透着些影依微何处灯。做听科：却原来是伴独坐皓月澄澄。搅孤眠西风泠泠。
叨叨令
作者：萧德祥
朝代：元
体裁：曲

则被这吸里忽剌的朔风儿那�好笃簌簌避。又被这失留屑历的雪片儿偏向我密濛濛坠。将这领希留合剌的布衫儿扯得来乱纷纷碎。将这双乞量曲律的胳膝儿罚他去直僵僵跪。兀的不冻杀人也么哥。兀的不冻杀人也么哥。越惹他必丢疋搭的向骂儿这一场扑腾腾气。
后庭花
作者：萧德祥
朝代：元
体裁：曲

这村醪酒刚半盆。纸钱儿值几文。不是我将父母相拖逗。也是你歹孩儿穷孝顺。孙大云：兄弟每慢慢的把盏者。将羊背子来做按酒快活吃。柳胡云：快些碎羊背子。来吃。来吃。正末唱：他那厢吃的醉醺醺。我这�嘴卢都暗喑的纳闷。哎。孙虫儿来上坟。几番家桃李春。他那厢笑呷呷倒玉樽。我这�哭啼啼谁动问。
呆骨朵
作者：萧德祥
朝代：元
体裁：曲

见哥哥迎着风冒着雪倒在当街睡。我只怕钟声尽被那巡夜的凌逼。虽然是背巷�悄促促没个行人。只怕雪地�冷冰冰冻坏了你。为甚么这头巾上泥来污。云：哥哥。你上坟处也曾说来。唱：却不道花压帽檐低。满身上雪渐消。云：哥哥。你可又说来。唱：这的是酒淹衫袖湿。
四煞
作者：萧德祥
朝代：元
体裁：曲

你不是我呵你明日怎觑人。你不是我呵你今朝做醉鬼。被閒人剥了你新衣袂。洞房中把嫂嫂閒愁杀。巡铺�把哥哥高吊起。冻的你刚存这一口儿气。怎不寻那两个无徒说话。只管把你兄弟禁持。
天下乐
作者：萧德祥
朝代：元
体裁：曲

哎。俺亲的元来则是亲。云：嫂嫂。我不过去也。则怕哥哥打我。唱：我为甚么抽也波身却倒褪。其实当不过那百般的心性狠。谁想他赤的金。白的银。但得俺哥哥欢喜呵便是十万分。
太平令
作者：萧德祥
朝代：元
体裁：曲

吃的是亲嫂嫂的酒食更过如吕太后的筵席。云：嫂嫂。哥哥觉来了也。你说一句儿。旦云：我且不说。看他怎的。正末唱：嫂嫂。俺哥哥觉来你支持。我也不是个善的。諕的我一个脸描不的画不的。一双箸拿不的放不的。一口面吐不的咽不的。我便有万口舌头教我说个甚的。
寄生草
作者：萧德祥
朝代：元
体裁：曲

哥哥。我又不是庶出逃生子。须是你同胞共乳亲。俺哥哥出门来宾客相随趁。俺哥哥还家来侍女忙扶进。你兄弟破窑中忍冷耽愁闷。俺哥哥富家山野有人瞅。你兄弟贫居闹市无人问。
小孙屠·一撮棹
作者：萧德祥
朝代：元

吃黄连，心苦向谁言？无处语，莫得告苍天。
（外）枷收了，明日要归勘。
将就理，实说早周全。
（生）怎禁枷和锁，铁心肠泪涟涟。
情最苦，身落在罪办禁。
小孙屠·七娘子
作者：萧德祥
朝代：元

判断甚严明，受人间阴府幽冥。
负屈衔冤，从公决断，心无私曲明如镜。
小孙屠·上小楼
作者：萧德祥
朝代：元

公吏人排列两边，不由我心惊胆战。
怎推这铁锁沉枷，麻捶撒子？受尽熬煎。
假若使心似铁，这官法如炉烧炼。
休悲我枉屈后，死而无怨。
小孙屠·临江仙
作者：萧德祥
朝代：元

假意成谋居此处，分明中我圈匮。
（净上）今生得遂我心期，欢娱嫌夜短，快乐少人知。
小孙屠·乔合笙
作者：萧德祥
朝代：元

群花破蕊，破蕊红白竞妆，无限春光明媚。
香醪韵恁奇，不须推拒。
（和）共陪笑语，君还有意，作画栏为花主。
（梅）。
小孙屠·光光乍/同前
作者：萧德祥
朝代：元

夫妻是宿缘，当与你作宛转。
放下心肠休忧虑，管教你成姻眷。
小孙屠·凤时春
作者：萧德祥
朝代：元

得失荣枯在命，夫妻事岂非天为。
我的孩儿今成夫妇，论此因缘，事皆前定。
小孙屠·刮鼓令
作者：萧德祥
朝代：元

花影渐移，红日相将坠。
对花一恁拚沉醉，共插着花几枝。
花篮轿儿香韵奇，花阴柳下人渐稀。
当歌对酒醺醺地，教人道醉扶归。
小孙屠·剔银灯
作者：萧德祥
朝代：元

春映秋波暗动情，何须虑孤衾闲枕？香醪路远人沽饮，娇貌美风流厮称。
日日，同欢共饮，尤强似嫦娥不嫁人。
（旦唱）。
小孙屠·北新水令
作者：萧德祥
朝代：元

梦魂中只听得雨滋滋，元来是死生别处。
浑身上都破损，疼痛怎支吾？朱邦杰，于你有何辜？天怜念小孙屠。
小孙屠·北曲一枝花
作者：萧德祥
朝代：元

山遥江水长，人远天涯近。
去驼登紫陌，迤逦践红尘。
自离家乡，寂寞无人问。
朝朝愁闷损。
然虽路上堪行，俺则是心中未稳。
小孙屠·北曲得胜令
作者：萧德祥
朝代：元

则笑卓氏女忒心痴，它被这睡魔正厮禁持。
则想醉里乾坤大，全不想花间云雨期。
身靠着屏围，魂梦谁根底？酒病好难医，今朝醒觉迟。
小孙屠·北曲得胜令
作者：萧德祥
朝代：元

则笑卓氏女忒心痴，它被这睡魔正厮禁持。
则想醉里干坤大，全不想花间云雨期。
身靠着屏围，魂梦谁根底？酒病好难医，今朝醒觉迟。
小孙屠·北曲折桂令
作者：萧德祥
朝代：元

几回价守定香闺，转无眠情绪如痴。
直哭得绛蜡烟消，银蟾影坠，宝篆香微。
才听得促织儿声沉四壁，又听得叫残早报晓邻鸡。
只影孤凄，心下伤悲。
一弄儿凄凉，总促在愁眉。
（又唱）。
小孙屠·北曲新水令
作者：萧德祥
朝代：元

却踏过满庭芳草看花问．怨正孙不思折桂。
每日上小楼沽美酒，销金帐卫共传杯。
吃洒沉醉扶归，不由我不伤情苦萦系。
（又唱）。
小孙屠·北曲水仙子
作者：萧德祥
朝代：元

好因缘间阻武陵溪，辜负花前月下期，彩云易散琉璃脆，亏心底不似你，担阁了少年夫妻。
不枉了真心真诚意，不把我却寒知暖妻。
不能勾步步相随。
（又唱）。
小孙屠·北曲端正好
作者：萧德祥
朝代：元

当日重意离京城，谁想今日耽愁闷，急回来不沙闷的独自个和泪而行。
去时节喜恣恣亲母登山岭，回来呵，背着个碜可可骨匣相随定。
小孙屠·北曲雁儿落
作者：萧德祥
朝代：元

谁同莺燕期？谁展鸳鸯被？谁双斟鹦鹉觞？谁匹配鸾凤对？（又唱）。
小孙屠·北甜水令
作者：萧德祥
朝代：元

拄杖身边，谁人撇下，手颤怎生拿？东倒西歪，我怎生提拔？战兢兢气力，难加。
小孙屠·南曲刷子序
作者：萧德祥
朝代：元

心中自忖，怨亲娘可煞孤命。
你若家里死后，便累七追享，不免请几个僧人。
止不过做两三夜道场，看几卷忏文《心经》。
暗自省也落得草草，出殡在西城。
小孙屠·南曲锦缠道
作者：萧德祥
朝代：元

奔行程，哀哀不曾住声，各不定珠泪如倾。
挑着个纸幡儿，招展痛苦伤情。
这骨匣一回价又轻，一回价又觉还沉。
莫不是亲母显威灵，娘相扶相随，相佑到帝京。
到得家中后，见哥哥诉元因。
（唱）。
小孙屠·南曲风人松
作者：萧德祥
朝代：元

我一心指望你攻书。
要改换门闾。
如今把奴成抛弃，朝朝望朝朝不至。
好教人鸳衾坦冷落，须闲了我一个枕头儿。
（又唱）。
小孙屠·南曲风人松
作者：萧德祥
朝代：元

看刘伶酒自半醒时，不似你沉醉如泥。
当初李白曾题记，它得遇唐朝皇帝。
（白）李太白醉时，杨妃捧砚，力士脱靴，龙巾拭唾，御手调羹。
今日也是醉，（唱）枉教人千般告你，别寻个解绦底。
小孙屠·南曲风人松
作者：萧德祥
朝代：元

细思量教我泪双垂，使奴虚度良时。
绣房懒入拈针指，终朝里没情没绪。
枕屏边声声叫你，情脉咏转九语。
（又唱）。
小孙屠·南曲风人松
作者：萧德祥
朝代：元

记前日席上泛绿蚁，做夫妻永同连理。
谁知每日贪欢会？醺醺地不思量归计。
你那里谁人共美？教奴自守孤帏。
（又唱）。
小孙屠·同前
作者：萧德祥
朝代：元

不念梅香当初事，你指望共谐今世。
谁信蓦生狂意，共奸夫故杀奴身已。
（和同前）（外）。
小孙屠·同前
作者：萧德祥
朝代：元

今日除名字，皆是我恩德。
（旦）人非土木的，不敢忘恩义。
（和）幸然脱得花门去，心欢喜鸳鸯情，免沉迷。
如花貌，绝风雨（外）。
小孙屠·同前
作者：萧德祥
朝代：元

休只管，恋它每，入眼便为勤。
不须急性，有日称心，莫把恩情悄似冰。
小孙屠·同前
作者：萧德祥
朝代：元

休得听闲说是非，劝娘行也休得呕气。
这般闲争甚巴臂，傍人听是何张志。
（和同前）。
小孙屠·同前
作者：萧德祥
朝代：元

作事济，不点实。
如今怎生来救你？早晚粥食休忧忆。
（和同前）。
小孙屠·同前
作者：萧德祥
朝代：元

傍柳边莺飞，度小桥，临绿水。
一簇魏紫姚黄，竞舒罗绮。
海棠枝上染胭脂，是谁家院宇？燕子来去，引青春浪子，小苍头斗草携垒。
（和）看双双秋千架起。
粉墙阴笑声鼎沸。
（同唱）。
小孙屠·同前
作者：萧德祥
朝代：元

劝孩儿休得要恁地，你嫂嫂看来也贤德。
自今一家要和气，改日与你娶房妻儿。
（和同前）。
小孙屠·同前
作者：萧德祥
朝代：元

叔叔好不傍道理，奴元是好人儿女。
坠落烟花怎由己？将奴骂泪珠偷滴。
（和同前）（婆）。
小孙屠·同前
作者：萧德祥
朝代：元

听取梅香拜启：幸今日到此岂非容易。
今日里惜分和谐，谢恩家不惜千金买断花为主。
应是，此生缘分天际会，愿百岁永同龟水。
（和同前）。
小孙屠·同前
作者：萧德祥
朝代：元

哀告君听：奴在房儿卫欲睡寝？怎知叔叔来此，巧言花语，扯奴衣襟。
（末白）孙二须不是这般样人。
（旦连唱）因奴家不肯便生嗔，将刀欲害伊家命。
（末白）哥哥休听它家说，孙二不敢。
（旦连唱）只得叫邻人，将奴赶得没投奔。
（生）。
小孙屠·同前
作者：萧德祥
朝代：元

哥哥底，娶为亲。
谁知心走辊，便忘恩。
共着朱邦杰，同谐鸳枕。
把悔香杀死苦平人，教我枉丧幽冥，教我枉丧幽冥。
（外）。
小孙屠·同前
作者：萧德祥
朝代：元

奴自小良人女．谢君家提携到这里。
不弃取甘为箕帚，只愿尽老连理。
和你，共谐百岁直到底，更无二心三意。
（和同前）（梅）。
小孙屠·同前
作者：萧德祥
朝代：元

如今即便登途，家缘事分付汝。
（生）告妈妈宽心行路，两下里休虑忆。
（旦）妈妈须是早早回归，路途上自宜小心。
（和同前）（末上唱）。
小孙屠·同前
作者：萧德祥
朝代：元

娘休虑，且宽心，何必自伤情。
（旦）虽然出去便回程，房儿里好凄清。
长叹两三声，它热如火我冷如冰。
（旦）。
小孙屠·同前
作者：萧德祥
朝代：元

娘子貌美铅华鬓堆云，梳妆巧煞精神。
金莲三寸太轻盈，言淡举止多风韵。
咱庞儿青春，青春俏勤，教人道果然厮称。
（和同前）。
小孙屠·同前
作者：萧德祥
朝代：元

孩儿告娘。
休得忧怨。
人言小富由命，大富由天。
但得安乐是的前缘，坐享不能门然。
暂离家，即便转。
（和）去处莫迟延，娘亲望眼穿。
小孙屠·同前
作者：萧德祥
朝代：元

官人看取。
看取蜂蝶对对，相逐花间游戏。
何妨对此时，猛拚沉醉。
（和同前）（生唱）。
小孙屠·同前
作者：萧德祥
朝代：元

幸得花□相会，相会；好似崔生觅水。
觅水。
怕别后，忆年时。
桃面花，两东西。
甚时节，再相会？（同唱）。
小孙屠·同前
作者：萧德祥
朝代：元

心寒胆碎，悔之作不是。
不合共它设计，都是一时情意。
（和同前）（梅）。
小孙屠·同前
作者：萧德祥
朝代：元

必达告娘行听启：因缘事非容易，今日里情分和谐，妈妈免得忧虑。
难比，艳妆娇貌多俊美，论西施则如是。
（和同前）（旦）。
小孙屠·同前
作者：萧德祥
朝代：元

念奴娘子，本是良人女。
早晚办名香，答谢天和地。
（和同前）。
小孙屠·同前
作者：萧德祥
朝代：元

念奴家，好人女，幸遇君家才貌奇。
似鸾凤。
-对儿。
（和同前）（婆）。
小孙屠·同前
作者：萧德祥
朝代：元

我兄弟说得自是，它如今须脱了名籍。
我见它真实娶它归，娘亲老待它看侍。
（和）今日里，成亲爱喜，休口快胡言语。
（旦）。
小孙屠·同前
作者：萧德祥
朝代：元

我娘子，果娇媚，幸遇官人俊貌美。
似鸳鸯，一对儿。
（和同前）。
小孙屠·同前
作者：萧德祥
朝代：元

我孩儿，恁聪惠，娶得媳妇百事宜。
郑州梨，一对儿。
（和同前）（梅上唱）。
小孙屠·同前
作者：萧德祥
朝代：元

是当初不合谋，告公相周全宽恕。
小孙屠·同前
作者：萧德祥
朝代：元

暮宿村店朝又往，宽心放怀休惆怅，拜还心愿一炉香也。
身康健，回故乡，朝行暮止儿共娘。
一心愿得学，拜舞彩衣堂上。
（和同前）。
小孙屠·同前
作者：萧德祥
朝代：元

望伊做主，莫待傍人的讲论是非。
绣衾香暖罗帏里，恩情愿似当时。
论阳台朝云暮雨，争如我怜惜欢娱，共伊终久不厮离……。
（净）。
小孙屠·同前
作者：萧德祥
朝代：元

望停息虎狼威，害良民朱令史。
屈坏平人怎为例？下民易欺天怎欺？落在罗网里，杀人还是准？我情愿替哥哥，做个刀下鬼盆吊杀。
（末介）。
小孙屠·同前
作者：萧德祥
朝代：元

本官心地，事由公理。
踢脱这些儿，果有阴德处。
（和同前）（梅）。
小孙屠·同前
作者：萧德祥
朝代：元

朱邦杰，李琼梅，把梅香杀死了，共私淫。
诬赖它兄弟，在牢中囚禁。
谋夫杀叔罪作轻，你两个合偿它命，你两个合偿它命。
小孙屠·同前
作者：萧德祥
朝代：元

李琼梅感煞忘恩，朱邦杰不仁不义。
依公断并押街头，受凌迟。
（和同前）（净）。
小孙屠·同前
作者：萧德祥
朝代：元

李琼梅，料造恶，贯满当诛。
如今怎生饶你？（旦）是前日不合恁的。
一时同设计，到今日自伏不是。
（生末）。
小孙屠·同前
作者：萧德祥
朝代：元

此事难凭，两下差池人怎明？（末白）哥哥，甚不明处？养着奸夫。
（旦接唱）叔叔声声只道，养着奸夫。
奸夫你说是何人？（末白）明养着奸夫。
小孙屠·同前
作者：萧德祥
朝代：元

燕尔新婚正欢聚，何曾肯暂离一步。
小孙屠·同前
作者：萧德祥
朝代：元

算人生百年有几，不欢乐更待何时！大都三万六千日，何不遇花遇酒，花前饮，花下醉？且开怀自舒。
（旦唱）。
小孙屠·同前
作者：萧德祥
朝代：元

自来不心地，为你多娇媚。
堕落烟花内，本无礼。
快疾速移改迟便追！（和同前）（净）。
小孙屠·同前
作者：萧德祥
朝代：元

谁知命运遭乖蹇，今朝受刑宪。
免教受扌朋扒，感恩即非浅。
（和同前）（净）。
小孙屠·同前
作者：萧德祥
朝代：元

贱人你自为娟妓，哥哥把伊提携。
岂知杨花怎拘，作事更不存理。
（和同前）（旦）。
小孙屠·同前
作者：萧德祥
朝代：元

雨约云期，最苦情浓处变成间离。
寸心岂恋鸳鸯被，争奈咫尺千里。
今难学庄周梦蝶，愿飞到伊行根底，同坐同行同衾睡……。
（旦）。
小孙屠·同前
作者：萧德祥
朝代：元

龙图□，听元因：奴家从幼小，在风尘。
为它娶归为夫妇。
心儿不定。
共朱邦杰一意私奔，把梅香杀死一命，把梅香杀死一命。
（末）。
小孙屠·同前换头
作者：萧德祥
朝代：元

你却说得是，教人泪暗滴。
我当初娶它归，将谓好行止。
谁知甚的？事到头来，全无区处。
受尽凌迟，如今悔之无及。
小孙屠·同前换头
作者：萧德祥
朝代：元

列今日怎知道，番成罪愆？略略望哀怜，常言道公门可行方便。
人易唬，天须见，拷打千般神魂乱。
空有日月须明，不照覆盆下面，便招作鬼死也埋冤。
（又唱）。
小孙屠·同前换头
作者：萧德祥
朝代：元

听我诉因依，不觉泪暗滴。
你自和娘还愿，争奈你哥哥，与妻闲争气。
杀死它，吃控持。
到如今，禁在牢内。
小孙屠·同前换头
作者：萧德祥
朝代：元

因为经过这里，蓦见伊形如鬼，逐惊荒寸心如水。
（生末）你分明，说此就理。
怎地胡推拒？到今日更难分理。
小孙屠·同前换头
作者：萧德祥
朝代：元

幸逢你，谁知三见鬼，一齐都擒住。
千般受险危，幸得天天周济。
两人怎插翅？口遍身如何分理？是共非，到龙图阶下听取台旨。
小孙屠·同前换头
作者：萧德祥
朝代：元

欢聚。
草嫩轻黄，弄丝丝暗织，素肠千缕。
夭桃张锦，无烟禁火烧拔。
凝觑，万卉争开春罗绮，步芳郊真得趣。
（和同前）（末唱）。
小孙屠·同前换头
作者：萧德祥
朝代：元

酌酒东郊已先醉，门前早已排轿儿。
两日三朝望你归□。
小孙屠·后庭花
作者：萧德祥
朝代：元

教奴怨恨你，魂灵儿无所归。
冤枉难伸诉，苍天不可期。
你不与，外人知。
施呈巧计。
使这般狼儿识，眼将咱一命倾。
（又唱）。
小孙屠·四犯腊梅花
作者：萧德祥
朝代：元

高山叠叠途路长，何时得到东狱殴，赛还心愿一炉香也？人寂寂，奴凄惶，相随只有儿共娘。
奔波在旅邸。
满眼是山花夹岸傍。
（和）路上逢花酒，自徜徉，一程管教分作两程行。
（末）。
小孙屠·四边静
作者：萧德祥
朝代：元

将它短招读一遍，把词因好生看。
休要顺人情，依法自行遣（和）。
这场罪愆，怎生觯免？一一与招成，三年待决断。
（生）。
小孙屠·地锦花
作者：萧德祥
朝代：元

懒能临掠乌云鬓，慵点绛唇。
对谩当垆效学文君。
暗想文君，何时迎得知音？一片至诚心，奈何天也不由人。
（同唱）。
小孙屠·夜行船
作者：萧德祥
朝代：元

百岁夫妻重会画，由天付岂非人与。
（净上接唱）不入深渊，惊人波浪，争得大海明珠？。
小孙屠·天下乐
作者：萧德祥
朝代：元

一种相思聚两眉，因娇卖酒。
此妇人生得肌莹琼台片雪，脸如红杏鲜妍。
见它不觉惹起鸳鸯之恨，欲求鸾凤之欢。
说道：若得落籍除名，愿为夫妇。
如今不免多将些金帛，前往衙前，寻那旧契张面前，去那本官根前说则个。
（末上白）昨晚那孙必达所托之事，已自从本官根前覆过了。
今日特来这里，说与那人知道。
（末见生介）（生）张面前，昨日所托之事如何？（末）昨晚已曾本官根前说过了当，请哥哥来。
（生）小生不多，先有银子两锭，上下使用。
哥根前小生当自重重拜谢！（末）不须如此。
小孙屠·孝顺歌
作者：萧德祥
朝代：元

我哥不是，怨自谁？痴迷那得人似你。
兄弟好言语，佯佯总不理，如风过耳。
它是风尘，烟花泼妓。
你娶为妻，不思量有今日。
（生）。
小孙屠·少年游
作者：萧德祥
朝代：元

瞬目一观，霎时已列凡世。
小孙屠·山坡羊
作者：萧德祥
朝代：元

怨气冲天盈地，怨魂冥冥何处？滴滴底鲜血沾衣袂。
李琼梅，和你假意儿，将人杀了谐连理。
万劫冤仇难如你，冤家，终须会见你。
（又唱）。
小孙屠·山花子
作者：萧德祥
朝代：元

今朝谢得高明主，赐黄金与作周庇。
李琼梅瞒心昧己，和它暗约共同谋计。
（和）感龙图今朝断理，生离死别心痛，梅香免得为怨鬼。
冤报冤家，幸从今脱离。
（末）。
小孙屠·忆多娇
作者：萧德祥
朝代：元

心痛悲，珠泪暗滴。
不知我娘为下鬼，儿在囚牢谁看觑？（和）祸不单行，苦也娘亲怎知？（末）。
小孙屠·忒忒令
作者：萧德祥
朝代：元

燕呢喃雕梁上对语，未知它诉着何意？料应说着，衷肠如是：两个镇双飞，双双来，双双去。
算何时似你？（末）。
小孙屠·念佛子
作者：萧德祥
朝代：元

听此语，方知是，把梅香杀死逃避。
假尸形陷我落在圈围。
（旦）听取，可笑伊忒不是。
为我每厮像伊妻，把人一继擒住。
小孙屠·惜奴娇
作者：萧德祥
朝代：元

同出西郊，听乳莺枝上，一声啼起。
萦情惹恨，恰似报人明媚。
偏宜，两两三三穿花去，载传樽酬乐意。
（和）我共你趁此青春，日日宴酌，对花沉醉。
（净）。
小孙屠·惜奴娇
作者：萧德祥
朝代：元

职判开封，冤枉人心顽如铁，枉然官法如炉自灭。
小孙屠·折桂令
作者：萧德祥
朝代：元

休想我死心塌地，有一朝天地轮回，我那从前已往冤仇记。
你好忘恩义，李琼梅，到阴司，万剐凌持。
（下）。
小孙屠·挂真儿
作者：萧德祥
朝代：元

东岳灵祠几程路，还心愿只得前去。
只虑家中，无人看觑，叫出孩儿说与。
（生上唱）。
小孙屠·望远行
作者：萧德祥
朝代：元

离了故乡，跋涉崎岖劳攘。
水宿风餐，旅况怎消遣？（末上）那日方离家乡，回首家乡怎想？且缓步徐徐行上。
（婆）。
小孙屠·朱哥儿
作者：萧德祥
朝代：元

哥哥听兄弟拜启：它须烟花泼妓，水性从来怎由己，缘何会做得人头妻？伊不听，兄弟劝时，也须看前人例。
（生）。
小孙屠·柰子花
作者：萧德祥
朝代：元

相将岳帝生乾日，欲同去烧香献纸。
小孙屠·柰子花
作者：萧德祥
朝代：元

相将岳帝生干日，欲同去烧香献纸。
小孙屠·桃李争放
作者：萧德祥
朝代：元

听得叫梅香，只得堂前听取使。
小孙屠·梁州令
作者：萧德祥
朝代：元

一对鸾凰共宴乐。
恨连日抛弹。
这冤家莫竟信刁唆，把奴家，恩和爱，尽奚落。
小孙屠·梁州第七
作者：萧德祥
朝代：元

蓦蓦地古道西风峻岭，过了夕阳流水孤村，如今尘随马足何年尽！常就劳落，不必艰辛。
几番回首，几度忘魂。
只为家中年老慈亲，朝夕侍奉无人。
明知孝悌人之大本，想着受煦劳育我全身，不能勾落业安平。
自俺甫临行，曾把哥哥禀．常侍奉莫因循。
只怕哥哥把话不准，迷恋着红裙。
小孙屠·梧叶儿
作者：萧德祥
朝代：元

欲说破，有谁听，不记暗叮咛。
飘然去，悄如水上萍。
尽把恩情，悄似梧叶儿一片轻。
小孙屠·梧桐树
作者：萧德祥
朝代：元

思量闷上心，人去无踪影。
悄似随风柳絮无凭准，却与旧日心不应。
误我良宵寂寞守孤灯，数尽更筹夜长人初静，教人恨杀活短命。
小孙屠·水底鱼儿
作者：萧德祥
朝代：元

柳绿花红，名园甲风景多。
杏开如锦绣，天桃如喷火。
王孙仕女，笑嬉嬉同宴乐。
寻芳拾翠，拚倾杯沉醉呵。
（生末净相见行令介）（旦唱）。
小孙屠·浆水令
作者：萧德祥
朝代：元

四时中春光最美，共游赏更莫待迟。
暖风逐日好天气，莫蹉跎过了，谩自伤悲。
花深处，酒望垂，可惜解貂留佩。
同欢会。
同欢会，同欢醉归。
扶归去，扶归去，带好花枝。
小孙屠·淘金令
作者：萧德祥
朝代：元

灯前报蕊，鹊噪檐前喜。
今日见你，果是非容易。
浅斟低唱，放些娇痴，怕甚花梢风雨。
办坚着意，-杯劝君须记取。
（和）同携素手，并着香肌，共入罗帏效连理。
（净）。
小孙屠·渔家傲
作者：萧德祥
朝代：元

长吁嗟辜负朱颜枉度春，愁听得别院垂杨，黄鹂数声。
两眉暗锁新愁恨，自慵临鸾镜。
奈天不早从人，镇常是泪雨愁云，对东风泪滴新愁间旧愁。
（梅唱）。
小孙屠·满庭芳
作者：萧德祥
朝代：元

昔日孙家，双名必达。
花朝行乐春风。
琼梅李氏，卖酒亭上幸相逢。
从此娉为夫妇。
兄弟谋苦不相从。
因往外，琼梅水性，再续旧情浓。
暗去梅香首级，潜奔它处，夫主劳笼。
陷兄弟必贵，盆吊死郊中。
幸得天教再活，逢嫂妇说破狂踪。
三见鬼，一齐擒住，迢断在开封。
（末下）。
小孙屠·满庭芳
作者：萧德祥
朝代：元

白发相催，青春不再，劝君莫羡精神。
赏心乐事，乘兴莫因循。
浮世落花流水，镇长是会少离频。
须知道，转头吉梦，谁是百年人？雍容弦诵罢，试追搜占传，往事闲凭。
想像梨园格范。
编撰出乐府新声。
喧哗静。
伫看欢笑，和气蔼阳春。
小孙屠·白
作者：萧德祥
朝代：元

驿程上拿获兄弟，房店中亡过尊灵。
无半点夫妻恩义。
怀一片狠毒心肠。
（并下）。
小孙屠·石榴花
作者：萧德祥
朝代：元

奴家从小流落在风尘，几番和你共枕同衾。
如今踢脱做良人，谁知到此，倍觉伤情。
幸君家殷勤到这里，想因缘已曾结定。
（和）花前宴乐同欢会，伊和我两同心。
（净）。
小孙屠·破阵子
作者：萧德祥
朝代：元

天若怜人孤苦，令樽前遇个良人。
小孙屠·破阵子
作者：萧德祥
朝代：元

自怜生来薄命，一身误落风尘。
多想前缘悭福分，今世夫妻少至诚，何时得称心？。
小孙屠·粉蝶儿
作者：萧德祥
朝代：元

生长开封，诗书尽皆历遍，奈功名五行薄浅。
论荣华，随分有，称吾心愿。
且开怀，共诗朋酒侣欢宴。
小孙屠·紫苏丸
作者：萧德祥
朝代：元

谁知假意将人害，李琼梅见今擒在。
小孙屠·红绣鞋
作者：萧德祥
朝代：元

拷的我魂飞魄散，打的我肉烂皮穿。
告你个有鉴察曹司，望周全。
你是一纸教天赦，飞下九重天，杀人罪愆，怎的免？。
小孙屠·红绣鞋
作者：萧德祥
朝代：元

谢得东君留意，留意；将来头醉霞王危，霞王危。
赏芳菲，惜花意。
不妨做，锦屏围。
莫令人，乱攀折。
（生）。
小孙屠·红芍药
作者：萧德祥
朝代：元

今去东岳，一杯助和气。
（婆）梅香媳妇在房帏，须是照管家计。
（旦）三人路途须仔细，不妨早作归计。
（和）名香一炷告神柢，合家保无危。
小孙屠·红衲袄
作者：萧德祥
朝代：元

我当初不三思，撞着冤家如醉痴。
最苦娘亲又倾弃，家私坏了懊恨迟。
今日遭横死，痛苦人怎知？情愿拚死在黄泉，阴府去理。
（末）。
小孙屠·绣停针
作者：萧德祥
朝代：元

自从那日，打散鸳鸯侣镇长叹吁。
袖罗红湿胭脂泪，愁到那人提起。
谢老天开方便眼，施小计恰早投机。
自今一步不厮离，在天只愿效于飞，在地同为连理。
（净）。
小孙屠·缕缕金
作者：萧德祥
朝代：元

它元卖酒，接佳宾。
花牌上除姓名，做良人。
娶它为夫妇，水性无准。
把梅香杀死私奔，教我枉受刑禁，教我枉受刑禁。
（旦）。
小孙屠·花儿
作者：萧德祥
朝代：元

荒郊傍晚，星月相将渐生日沉西。
车马游人尽稀散，潜步两情厮绾。
小孙屠·西地锦
作者：萧德祥
朝代：元

下官心平公正，卑职掌开封。
但民歌千里明忠，正报和气春风。
小孙屠·赚
作者：萧德祥
朝代：元

听娘有旨，目今要往东岳去。
（旦）恨分离，家中无人管顾奴。
（生）我如今，相送娘行出外去，侧耳先回故里。
（末）更莫待迟。
（旦）叫梅香安排数杯。
小孙屠·转山子
作者：萧德祥
朝代：元

因甚家中闹声沸？听言沿差池。
心下探自觉猜疑，还未知何般凶吉？到堂前探取，免心下多虑。
小孙屠·迎仙客
作者：萧德祥
朝代：元

谢娘子，恁提携，料想前生曾会伊。
燕双飞，一对儿。
（和）算来因契，斗合非容易。
（旦上唱）。
小孙屠·金珑璁
作者：萧德祥
朝代：元

清平天地里。
是我屈死难当，哽咽泪汪汪。
亲娘无信息，共我兄弟何方？不道我落在牢房。
小孙屠·金鸡叫
作者：萧德祥
朝代：元

老景催人去，年华事暗随流水。
愿家筵无虑萦心绪，晨夕清香，一炷谢人地。
小孙屠·铧锹儿
作者：萧德祥
朝代：元

从来你行惯，曾途中历遍。
今日此行，须是意莫留连。
遣我朝夕恁忧煎，望得孩儿眼穿。
子母心，两处悬。
（和）鸿飞不到处，总被利名牵（末）。
小孙屠·锁南枝
作者：萧德祥
朝代：元

婆婆听，我拜启：随娘往东岳去，谁信道得中途，蓦忽娘倾弃。
将尸骨，亲带归。
到家中，因何把门闭？（净）。
小孙屠·锁南枝
作者：萧德祥
朝代：元

神魂乱，手脚麻，争些半霎时身亡化。
若不是老天周全，甘雨从空下，魂梦中，把我头面洒。
醒觉来，自嗟呀。
（见棒介）。
小孙屠·锦天乐
作者：萧德祥
朝代：元

且停威，告恩官略慈念。
昨日我萱亲去烧香，卑人送到半途回转。
谁把我妻谋骗？首级无有鲜血染，望恩官乞赐明验。
回心转，言念无辜，怎生屈受刑宪？（又唱）。
小孙屠·锦衣香
作者：萧德祥
朝代：元

见浪子，闲游戏。
并艳质，闲游戏。
都趁玉勒金鞍，共寻佳致。
小桥芳草柳荫堤，鼎沸笙歌，随簪遗珥。
玩江山景致，此身在画图里。
（和）马嘶芳草地，粉蝶交飞。
双双往来，游人如蚁。
（生）。
小孙屠·风马儿
作者：萧德祥
朝代：元

闻得提携寸心喜，来厅下听台旨。
小孙屠·香柳娘
作者：萧德祥
朝代：元

想哥哥那里，你还知么，兄弟在此身亡化？黄泉无旅店，今夜宿谁家？一命掩黄沙。
我如今挣？，将拄仗按拿，魂飞魄讶。
小孙屠·驻马听
作者：萧德祥
朝代：元

洒困沉沉，睡里听得人斗争。
是我荒惊恼觉，自觉一身，战战兢兢。
方知欲问这元因，忽然见兄弟持刀刃，连叫两三声。
莫不是嫂嫂不钦敬？（末）。
小孙屠·高阳台
作者：萧德祥
朝代：元

一点幽魂，满怀冤苦，冥冥杳杳鲜悲。
鲜血流红，痛和泪滴交垂。
无端怨冲天地，恨那人无语长吁。
冤仇须报，只争来早与来迟。
小孙屠·鹅鸭满渡船
作者：萧德祥
朝代：元

谢得恩官，且免妾为娼妓。
这些恩德处，怎忘之！甚时能结学韩珠？（和）从今系籍名字除，付凭据从此上。
免怨嗟，琉璃井。
幸脱离。
小孙屠·麻婆子
作者：萧德祥
朝代：元

对景对景空题恨，赢得闷上心。
止愁止愁青春过，年华暗逐人。
殷勤回首问东君：桃花开谢逢春，怕奴容颜老，何时遇个人？。
小孙屠·黄钟尾
作者：萧德祥
朝代：元

如今未遭际汉风雷信，有一日得到家乡桃李春。
打旋回来分，参拜了母亲，答谢了众神，便受了奔波正的本。
（下）。
尧民歌
作者：萧德祥
朝代：元
体裁：曲

就官厅上拖出那狗皮儿。这是俺嫂嫂暗把计谋施。劝哥哥放开怀抱莫嗟咨。那王婆须是俺的正名师。相公阿你恩也波慈。从来不受私。早分解了这跷蹊事。
尾煞
作者：萧德祥
朝代：元
体裁：曲

俺如今剔下了这骨和觔。割掉了这肉共脂。则着他背狗皮号令在长街市。也等那一辈儿狗党狐朋做样子。
感皇恩
作者：萧德祥
朝代：元
体裁：曲

你还道负屈高声。你所事无成。见兄弟。心头刺。眼中疔。吃酒时只和那两个贼徒。背人时来寻我这穷丁。带云：好也啰。唱：割舍的揎胳膊。拽衫袖。到公庭。
斗鹌鹑
作者：萧德祥
朝代：元
体裁：曲

他他他似这般钻懒帮閒。便是他封妻荫子。他讲不得毛诗。念不得孟子。无非是温习下坑人状本儿。动不动搯人的颡子。哎。这好歹斗的书生。好放刁的贼子。
杨氏女杀狗劝夫·上小楼
作者：萧德祥
朝代：元

我说的丁一确二，你说的巴三览四。
使不着你癞骨顽皮，逞的精神，说的强词，公厅上捱杖子，胡攀乱指。
（云）到这里只有个法子，（唱）哎，使不的你咬文嚼字。
杨氏女杀狗劝夫·中吕/粉蝶儿
作者：萧德祥
朝代：元

没半盏茶时，求和到两回三次。
你枉做个顶天立地的男儿，教那厮越妆模越作势，尽场儿调刺。
他道你怕见官司，拿着个天大来杀人公事。
杨氏女杀狗劝夫·二煞
作者：萧德祥
朝代：元

我衷肠除告天，奈天高又不知，只落得捶胸跌足空流泪。
我过一冬两三层单布权遮冷，捱一日十二个时辰常忍饥，哥哥行并不敢半句儿求于济，他见我早揎拳捋袖，努目撑眉。
杨氏女杀狗劝夫·仙吕/点绛唇
作者：萧德祥
朝代：元

从亡化了双亲，便思营运。
寻资本，怎得分文？落可便刮土儿收拾尽。
杨氏女杀狗劝夫·仙吕/赏花时
作者：萧德祥
朝代：元

知他是谁好游闲谁不良，谁起风波谁要强，瞒不过邻里众街坊。
（孙大云）你是我的兄弟，你敢妆幺放党，不伏我打哩！（正末唱）俺哥哥道我妆幺放党，平白地揣与个罪名当。
杨氏女杀狗劝夫·伴读书
作者：萧德祥
朝代：元

白茫茫雪迷了人踪迹，昏惨惨雪闭了天和地。
寒森森冻的我还窑内，滴溜溜绊我个合扑地。
黑喽喽是谁人带酒醺醺醉，我、我、我定睛的觑个真实。
杨氏女杀狗劝夫·倘秀才
作者：萧德祥
朝代：元

有等人道宜扫雪烹茶在读书舍里，又道是宜羊羔烂醉在销金帐底，不知道他陶学士风流可也胜如党太尉？谁说起，寒江上一蓑归，那渔翁的冻馁。
杨氏女杀狗劝夫·倘秀才
作者：萧德祥
朝代：元

自古道胶漆的雷陈也不似你这般合意，鸡黍的范张也不似你这般为嘴。
你两个若没俺哥哥怕不饿杀你这颓。
你两个撮捧着吃的醉如泥，却撇他在这里。
杨氏女杀狗劝夫·十二月
作者：萧德祥
朝代：元

这公事非同造次，望相公台鉴寻思。
俺哥哥花枝般媳妇，掌着那铜斗家私。
这便是情由终始，有甚的过犯公私？。
杨氏女杀狗劝夫·南吕/一枝花
作者：萧德祥
朝代：元

稀剌剌草户扃，破杀杀砖窑静。
俺这里春光元不到，人迹罕曾经。
万籁无声，是甚么响息飒惊咱醒？透着些影依微何处灯，（做听科）却原来是伴独坐皓月澄澄，搅孤眠西风泠泠。
杨氏女杀狗劝夫·叨叨令
作者：萧德祥
朝代：元

则被这吸里忽刺的朔风儿那里好笃簌簌避，又被这失留屑历的雪片儿偏向我密蒙蒙坠，将这领希留合刺的布衫儿扯得来乱纷纷碎，将这双乞留曲律的胳膝儿罚他去直僵僵跪。
兀的不冻杀人也么哥！兀的不冻杀人也么哥！越惹他必丢匹搭的响骂儿这一场扑腾腾气。
杨氏女杀狗劝夫·后庭花
作者：萧德祥
朝代：元

这村醪酒刚半盆，纸钱儿值几文。
不是我将父母相拖逗，也是你歹孩儿穷孝顺。
（孙大云）兄弟每慢慢的把盏者。
将羊背子来做按酒快活吃。
（柳、胡云）快些碎羊背子来吃，来吃！（正末唱）他那厢吃的醉醺醺，我这里嘴骨都喑喑的纳闷。
哎！孙虫儿来上坟，几番家桃李春。
他那厢笑呷呷倒玉樽，我这里哭啼啼谁动问？。
杨氏女杀狗劝夫·呆骨朵
作者：萧德祥
朝代：元

见哥哥迎着风冒着雪倒在当街睡，我只怕钟声尽被那巡夜的凌逼。
虽然是背巷里悄促促没个行人，只怕雪地里冷冰冰冻坏了你。
为甚么这头巾上泥来污？（云）哥哥，你上坟处也曾说来，（唱）却不道花压帽檐低，满身上雪渐消，（云）哥哥，你可又说来，（唱）这的是酒淹衫袖湿。
杨氏女杀狗劝夫·四煞
作者：萧德祥
朝代：元

你不是我呵你明日怎觑人？你不是我呵你今朝做醉鬼。
被闲人剥了你新衣袂，洞房中把嫂嫂闲愁杀，巡铺坦把哥哥高吊起，冻的你刚存这一口儿气，怎不寻那两个无徒说话，只管把你兄弟禁持？。
杨氏女杀狗劝夫·天下乐
作者：萧德祥
朝代：元

哎，俺亲的元来则是亲，（云）嫂嫂，我不过去也，则怕哥哥打我。
（唱）我为什么抽也波身，却倒褪，其实当不过那百般的心性狠。
谁想他赤的金，白的银？但得俺哥哥欢喜呵便是十万分。
杨氏女杀狗劝夫·太平令
作者：萧德祥
朝代：元

吃的是亲嫂嫂的酒食，更过如吕太后的筵席。
（云）嫂嫂，哥哥觉来了也，你说一句儿。
（旦云）我且不说，看他怎的！（正末唱）嫂嫂，俺哥哥觉来你支持，"我也不是个善的"，唬得我一个脸描不的画不的，一双箸拿不的放不的，一口面吐不的咽不的，我便有万口舌头教我说个甚的？。
杨氏女杀狗劝夫·寄生草
作者：萧德祥
朝代：元

哥哥，我又不是庶出逃生子，须是你同胞共乳亲。
俺哥哥出门来宾客相随趁，俺哥哥还家来侍女忙扶进，你兄弟破窑中忍冷耽愁闷；俺哥哥富家山野有人瞅，你兄弟贫居闹市无人问。
（孙大云）我酒醉了也。
有我两个兄弟扶的我家去。
你这穷厮还敢无礼！你坟上来，拷折你两肷骨；到我家里来，我打你二百棍！（柳、胡云）如何？这所在那里有你来？（正末唱）。
杨氏女杀狗劝夫·尧民歌
作者：萧德祥
朝代：元

就官厅上拖出那狗皮儿，这的是俺嫂嫂暗把计谋施。
劝哥哥放开怀抱莫嗟咨，那王婆须是俺的正名师。
相公阿你恩也波慈，从来不受私，早分解了这跷蹊事。
杨氏女杀狗劝夫·尾煞
作者：萧德祥
朝代：元

俺如今剔下子这骨和筋，割掉了这肉共脂。
则着他背狗皮号令在长街市，也等那一辈儿狗党狐朋做样子。
杨氏女杀狗劝夫·幺篇
作者：萧德祥
朝代：元

活时节一处活，死时节一处死。
咱两个协罗嘶钻、尾毛厮结、打会官司。
一任你百样儿，伶牙俐齿，怎知大人行会断的正没头公事。
（孤云）这桩事不打不招。
左右，拿这大的下去。
好生打着。
（孙大云）小的是个知法度的，怎敢杀人？（正末云）不干俺哥哥的事，这件事都是小人做来。
（孤云）既是他认了，左右，拿小的下去打着者。
（旦冲上，云）相公停嗔息怒，暂罢虎狼之威。
这件事也不干孙大事，也不干孙二事，都是小媳妇儿做下来的。
（孤云）兀那妇人！这件事你说的是呵，我与你问个妇人有事，罪坐夫男，拣一个轻省的罪名与他；若说的不是呵，我就活活的敲死了也。
（旦云）相公，从来人命关天关地，岂可没个尸亲来告，要这两个光棍与他索命？只因俺这孙家，汴京居住，长的孙大，叫做孙荣；次的孙二，叫做孙华。
本是共乳同胞的亲兄弟，自小里父母早亡。
这孙大恃强，将孙二赶在城南破瓦窑中居住，每日着这两个帮闲钻懒，搬的俺兄弟不和。
这两个教孙大无般不作，无般不为，破坏了俺家私。
孙大但见兄弟，便是打骂，妾身每每劝他，只是不省。
妾身曾发下一个大愿，要得孙大与孙二两个相和了时，许烧十年夜香。
偶然这一晚烧香中间，看见一只犬打香卓根前过来，妾身问知此犬是隔壁王婆家的。
妾身就他家里，与了五百个钱，买将来到家，将此犬剁了头尾，穿了人衣帽，撇在后门首。
孙大带酒还家来见了。
问妾身道：后门口是谁杀了一个人，你可知么？妾身回言不知道。
当夜教孙大唤柳隆卿、胡子转替背出去，两个百般推辞，只不肯来。
我到窑中唤的孙二来，教他背将出去，埋在汴河堤上。
怕相公不信，现放着王婆是个证见。
（词云）因孙大背亲向疏，将兄弟打骂如奴。
信两个无端贼子，终日去沽酒当垆。
把家私渐行消废，使妾身难以支吾。
因此上烧香祷告，背地里设下机谋。
才得他心回意转，重和好复旧如初。
若不是唤王婆亲为证见，谁知道杨氏女杀狗劝夫？（孤云）这也难道。
（旦云）怕相公不信，可着人去取来看。
现在河堤岸上埋着哩。
（正末云）怪道背出时，这般死狗臭！（唱）。
杨氏女杀狗劝夫·幺篇
作者：萧德祥
朝代：元

这的是自有傍人说短长，铜斗个家私你独自掌，咱须是一父母又不是两爷娘。
（云）虫儿打街上过来，众人都道孙大郎与孙二似一个印合脱下来的。
（柳、胡云）这厮胡说。
你和俺哥哥一个印合里脱下来的，怎么你这般穷好嘴脸？（正末唱）怕不一般的俺模样，哥哥比兄弟多一片家狠心肠。
（下）（孙大云）你两个兄弟少罪。
（柳、胡做醉科，云）俺两个定害哥哥，改日再谢。
（下）（旦云）员外，明日是清明节令，俺收拾下祭礼，请小叔叔一同上坟去咱。
（同孙大下）。
杨氏女杀狗劝夫·幺篇
作者：萧德祥
朝代：元

这等人是狗相识，这等人有甚么狗弟兄。
这等人狗年间发迹来峥嵘。
这等人脱的是狗气狗声，这等人使的是狗心狗行。
有甚么狗肚肠般能报主，有甚么狗衣饭泼前程？是一个啜狗尾的乔男女，是一个拖狗皮的贼丑生。
杨氏女杀狗劝夫·斗鹌鹑
作者：萧德祥
朝代：元

他、他、他似这般钻懒帮闲，便是他封妻荫子。
他讲不得《毛诗》，念不得《孟子》，无非是温习下坑人状本儿，动不动掐人的嗓子。
哎，这好歹斗的书生，好放刁的贼子！。
杨氏女杀狗劝夫·柳叶儿
作者：萧德祥
朝代：元

难道我孙虫儿与他来不亲不近？见一阵儿旋风儿绕定荒坟，来时节旋的慢去时节旋的紧。
为甚么小的儿多贫困，大的儿有金银？爹爹奶奶呵，你可怎生来做的个一视同仁？。
杨氏女杀狗劝夫·梁州第七
作者：萧德祥
朝代：元

我如今穷范丹无钱怎了，便教他赛陈抟也有梦难成。
积渐的害得忧成病。
一递里暗昏昏眼前花发，一递里古鲁鲁肚里雷鸣。
这孙虫儿一身忍饿，教孙大郎万代留名。
我和你本-个父养娘生，又不是蜾赢螟蛉。
怎么无半年欺负了我五场十场，我每日家嗟叹了千声万声，那一夜不哭到二更三更。
（孙大同旦上，云）大嫂，你去叫门，我有甚脸儿见兄弟那。
（旦云）你不叫，我叫门咱。
（叫科，云）孙二，开门来！（正末唱）是谁人叫门那声？（旦云）快些！（正末唱）这声音不似个男儿应。
（旦云）孙二，你开门咱，是你嫂嫂叫门哩！（正末唱）元来我嫂嫂门前等，他是个妇人家无烛从来不夜行，我出门去审问个分明。
（云）嫂嫂，更深半夜，你一个妇人家，这早晚天道，也不是你来的时候。
（旦云）不妨，我是你亲嫂嫂，怕做甚么？（正末云）我孙虫儿呵，（唱）。
杨氏女杀狗劝夫·正宫/端正好
作者：萧德祥
朝代：元

黑黯黯冻云垂，疏刺剌寒风起，遍长空六出花飞。
不停闲雪儿紧风儿急，这场冷着我无存济。
杨氏女杀狗劝夫·油葫芦
作者：萧德祥
朝代：元

他骂道孙二穷厮煞是村，便待要赶出门，则着我自敦自逊自伤神。
现如今爹爹奶奶都亡尽，但愿得哥哥嫂嫂休嗔忿。
为甚么单骂着我？你敢是错怨了人。
（孙大云）我和你有甚么情分，你来见我？（正末唱）既是哥哥与兄弟无情分，却怎生等我上新坟？。
杨氏女杀狗劝夫·混江龙
作者：萧德祥
朝代：元

莫不是姓孙的无分？却将这精银响钞与了别人。
教兄弟有家难奔，无处栖身。
把我赶在破瓦窑中捱冻馁，教人道披着蒲席说家门。
也不是我特故地把哥哥来恨，他、他、他不思忖一爷娘骨肉，却和我做日月参辰。
杨氏女杀狗劝夫·滚绣球
作者：萧德祥
朝代：元

似这雪呵教买臣懒负薪，似这雪呵教韩信怎乞食，似这雪呵郑孔目怎生迭配，晋孙康难点检书集。
似这雪呵韩退之蓝关外马不前，孟浩然灞陵桥驴怎骑。
似这雪呵教冻苏秦走投无计，王子猷也索访戴空回。
似这雪呵汉袁安高眠竟日柴门闭，吕蒙正拨尽寒炉一夜灰，教穷汉海不死何为？。
杨氏女杀狗劝夫·滚绣球
作者：萧德祥
朝代：元

有那等富汉每，他道是压瘴气，下的是国家祥瑞，怎知俺穷汉每少衣无食。
我则见满天里飞磨旗，半空里下炮石，俺须是死无个葬身之地。
只落得抱双肩紧把头低。
我如今冒他大雪窑中去，抵多少袖得春风马上归，冻的我脚步儿难移。
（云）嗨！那富汉每下着雪他倒欢喜，却不知俺穷汉每好苦楚也。
（唱）。
杨氏女杀狗劝夫·煞尾
作者：萧德祥
朝代：元

你无过是胸腰上撞我几头，脖项上打我几捶，忍下的就将我冻剥剥跪在檐前地。
嫂嫂也这须是我压背他来家可也落得的。
（下）。
杨氏女杀狗劝夫·煞尾
作者：萧德祥
朝代：元

那的是添茶添酒的枯干井，那的是填帛填金的没底坑。
你觑当着这说谎精，那虚脾，那浅情；那过后，那光景；胡支吾，假奉承。
他装厮趁，他装厮挺。
吃饭处，白厮捱，买酒处，白厮逞；做事处，干厮哄；爱女处，干厮迎。
（孙大云）从今以后，我再也不睬那两个贼子了。
（旦云）我记的古诗有云：荆树有花兄弟乐，员外这个才是。
（正末唱）嫂嫂，你说甚的田氏三荆？只怕你跳出七代先灵也将他来劝不省。
（同下）。
杨氏女杀狗劝夫·牧羊关
作者：萧德祥
朝代：元

恰便似醉汉当街上睡，死狗儿般门外停。
（云）嫂嫂，则怕天明了，待我背他出去。
（做背科，唱）我背则背手似捞铃，怎么的口边头拔了七八根家狗毛，脸儿上拿了三四个狗毛。
这厮死时节定触犯了刀砧杀，醉时节敢透入在喂猪坑。
既不沙怎闻不的十分臭，当不的他一阵腥。
杨氏女杀狗劝夫·石榴花
作者：萧德祥
朝代：元

他两个是汴梁城里谎乔厮，与孙员外甚宗支？只待要兴心啜赚俺泼家私，每日家哄的去花街酒肆，品竹调丝。
被咱家说破他行上，因此上索垢寻疵。
他道俺哥哥公门踪迹何曾至，平空的揣与这个罪名儿。
杨氏女杀狗劝夫·笑和尚
作者：萧德祥
朝代：元

吓得我悠悠的魂魄飞，不寻思当街上正是哥哥睡。
直背的到家来不得口好气息，倒吃顿泼拳捶。
哥哥也你瞒天地昧神祗，（做拜天科，云）今日打兄弟，明日骂兄弟，（唱）这的也是孙虫儿罪！（孙大云）这穷厮，你要拜死我哩！（打科，云）小的每将孙二拿到檐下大雪里跪着！（梅香作批末跪科）（正末云）哥哥，你好下的冻杀你兄弟也！。
杨氏女杀狗劝夫·红绣鞋
作者：萧德祥
朝代：元

那告状人指陈事实，都是些扶同捏合的虚词。
现如今告状的全不似古贤师，这般家闲雕刺。
他待放着暗刀儿，在、在、在我根前怎的使？（柳、胡云）这就是孙员外的亲兄弟，他两个合谋杀人哩。
（孤云）你怎生谋杀了人？你与我从实招来！（正末云）相公听小人说一遍咱。
（唱）。